#1500: Kenaikan OPR dan Pembiayaan Islamik

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Adakah kesan pada pembiayaan Islamik apabila bank negara menaikkan kadar OPR?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan definisi dan takrifan OPR serta tujuannya. OPR atau dikenali sebagai Overnight Policy Rate, Kadar Dasar Semalaman ini adalah sebuah kadar yang telah ditetapkan oleh Bank Negara Malaysia (BNM) ke atas pinjaman dana pada seluruh bank di Malaysia.
Mungkin aplikasi OPR ini nampak seperti muslihat pindah milik dan alir tunai biasa, tetapi keperluan pinjaman serta bayaran pinjaman tunai mengikut hari ini penting untuk sistem kewangan makro berfungsi dengan lancar. Malah ia juga beri kesan kepada kadar faedah pinjaman.
Kenapa OPR naik?
Ia adalah langkah bank pusat dalam menyeimbangkan semula pertumbuhan ekonomi negara. Selain untuk membendung inflasi, OPR yang naik ini secara tidak langsung juga akan mengukuhkan nilai Ringgit.
Apa Akan Jadi Kalau OPR Naik Lagi?
Sebagai makluman, sejak pandemik, BNM telah menurunkan OPR ke tahap lebih rendah sebanyak 5 kali; dari 3.25% ke 1.75% dalam tempoh 4 tahun terdahulu (boleh rujuk jadual di bawah).
Bagi kenaikan kadar OPR ia meliputi 2 kesan terhadap individu peminjam iaitu tempoh pembayaran menjadi lebih panjang ataupun kadar pembayaran semakin tinggi. Tindakan itu sememangnya tidak memberi pengguna pilihan yang baik. Tetapi jika kadar OPR naik, perbelanjaan aliran tunai negara semakin perlahan dan ia secara terus dapat meningkatkan simpanan negara.
Seperti bank-bank pusat lain di seluruh dunia, BNM menaikkan OPR bagi menguruskan risiko kenaikan harga. Menurut BNM, apabila ekonomi lemah (semasa COVID-19), OPR telah diturunkan untuk menggalakkan perbelanjaan dan pelaburan. Melalui OPR yang rendah, anda akan mendapat:
Pinjaman lebih murah
Kadar deposit lebih rendah
Tindakan mengekalkan OPR terlalu rendah dalam tempoh terlalu lama boleh mengakibatkan perbelanjaan dan pinjaman yang berlebihan yang menjejaskan kenaikan harga. Ini terutamanya menjejaskan isi rumah berpendapatan rendah. Apabila ekonomi semakin pulih, BNM sedang melaraskan kadar OPR secara beransur-ansur dan terkawal. Bank pusat lain juga telah menaikkan kadar mereka tetapi pada kadar yang lebih besar dan lebih cepat.
Satu perkara yang kita perlu tahu adalah apabila BNM menaikkan OPR, maka institusi kewangan sama ada konvensional atau Islam, masing-masing akan menaikkan kadar faedah bagi pinjaman  atau kadar keuntungan bagi pembiayaan secara Islam. Dengan lain perkataan, kenaikan OPR secara umumnya akan menjadikan kos pembiayaan lebih mahal berbanding kos pembiayaan ketika OPR yang lebih rendah. Ini kerana, ketika OPR tinggi, kadar keuntungan yang diambil oleh institusi kewangan Islam juga tinggi dan begitulah sebaliknya.
Bagi mereka yang telah mengambil pembiayaan, kesan secara langsung memang boleh dilihat terhadap pembiayaan yang menggunakan kadar terapung
(floating rate)
. Ini kerana pembiayaan yang menggunakan kadar terapung akan dipengaruhi oleh turun naik Kadar Pembiayaan Asas /
Base Financing Rate
 (BFR) atau Kadar Asas /
Base Rate
(BR). Ini kerana kedua-duanya akan dipengaruhi oleh turun naik OPR.
Meskipun begitu, kesannya tidaklah ketara sangat sebagaimana kesannya terhadap pinjaman konvensional. Ini kerana pembiayaan tersebut tetap terikat dengan kadar siling (
ceiling rate
).
Ini bermakna, jika BFR atau BR naik melebihi kadar siling, maka kadar terpakai hanyalah setakat kadar siling sahaja. Sedangkan dalam pinjaman konvensional, kadar siling tidak terpakai dan kenaikan BLR akan mengikut sahaja kenaikan OPR walau setinggi mana sekalipun.
Namun, bagi mereka yang telah mengambil pembiayaan yang menggunakan kadar tetap (
fixed rate
), maka naik turun OPR tidak akan memberi kesan apa-apa. Ini bermakna dalam situasi OPR dinaikkan oleh BNM, penerima pembiayaan tersebut akan membuat bayaran yang sama sahaja setiap bulan meskipun kadar BFR atau BR dinaikkan oleh institusi ini bermakna, jika BFR atau BR naik melebihi kadar siling, maka kadar terpakai hanyalah setakat kadar siling sahaja. Sedangkan dalam pinjaman konvensional, kadar siling tidak terpakai dan kenaikan BLR akan mengikut sahaja kenaikan OPR walau setinggi mana sekalipun.
Namun, bagi mereka yang telah mengambil pembiayaan yang menggunakan kadar tetap (
fixed rate
), maka naik turun OPR tidak akan memberi kesan apa-apa. Ini bermakna dalam situasi OPR dinaikkan oleh BNM, penerima pembiayaan tersebut akan membuat bayaran yang sama sahaja setiap bulan meskipun kadar BFR atau BR dinaikkan oleh institusi kewangan tersebut akibat daripada kenaikan OPR. Institusi kewangan tersebut akibat daripada kenaikan OPR.
Kesimpulan
Kesimpulannya, apabila kita telah memahami kesan OPR terhadap pembiayaan yang ditawarkan oleh institusi kewangan Islam, maka kita perlu berfikir panjang sama ada perlu atau tidak kita memohon pembiayaan pada saat begini sekiranya ia bukan satu keperluan, tetapi hanya sekadar untuk bermewah.
Justeru, nasihat saya kita hendaklah menjadi orang yang bijak dalam menguruskan kewangan peribadi. Alhamdulillah, di bawah Bank Negara melalui Agensi Kaunseling dan Pengurusan Kredit (AKPK) yang berfungsi sebagai pemberi nasihat dan tunjuk ajar kepada khalayak masyarakat dalam mengurus tatakelola kewangan dan keberhutangan. Ia amat baik untuk dirujuk bagi penyelesaian masalah yang terkait dengan hutang.
Akhirnya, marilah sama-sama kita berdoa kepada Allah SWT mudah-mudahan Allah SWT bahagiakan hidup kita dan meluaskan hidup kita termasuk melunaskan pinjaman atau hutang.
اللَّهُمَّ إِنِّي أَعُوذُ بِكَ مِنَ الْهَمِّ وَالْحَزَنِ، وَأَعُوذُ بِكَ مِنَ الْعَجْزِ وَالْكَسَلِ، وَأَعُوذُ بِكَ مِنَ الْجُبْنِ وَالْبُخْلِ، وَأَعُوذُ بِكَ مِنْ غَلَبَةِ الدَّيْنِ وَقَهْرِ الرِّجَالِ
Maksudnya: “
Ya Allah, sesungguhnya aku berlindung kepada-Mu daripada kedukaan dan kesedihan. Aku berlindung kepada-Mu daripada sifat lemah dan malas. Aku berlindung kepada-Mu daripada sifat pengecut dan kedekut. Dan aku berlindung kepada-Mu daripada bebanan hutang dan penindasan manusia.”
Riwayat al-Bukhari (6369), Abu Dawud (1555), al-Tirmizi (3484), al-Nasa’ie (5449) dan al-Baihaqi dalam al-Da’awat al-Kabir (305)
Bertarikh: 15 Mei 2023 bersamaan 26 Syawal 1444H


#1501: Pengisian Ibadah dalam Tempoh Iddah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Suami saya baru meninggal dunia. Apakah pengisian yang perlu saya amalkan ketika masa iddah. Saya mohon ustaz apakah amalan yang saya perlu buat supaya pahala itu sampai pada arwah suami saya. Mohon pencerahan dari ustaz.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pertamanya, kami mengucapkan takziah kepada puan atas pemergian suami. Seةoga Allah merahmatinya dan menempatkannya bersama orang-orang soleh.
Perkara pertama yang perlu puan lakukan adalah berihdad dan beriddah selama empat bulan sepuluh hari. Firman Allah SWT:
وَالَّذِينَ يُتَوَفَّوْنَ مِنكُمْ وَيَذَرُونَ أَزْوَاجًا يَتَرَبَّصْنَ بِأَنفُسِهِنَّ أَرْبَعَةَ أَشْهُرٍ وَعَشْرًا
Maksudnya
: “
Dan orang-orang yang meninggal dunia di antara kamu, sedang mereka meninggalkan isteri-isteri hendaklah isteri-isteri itu menahan diri mereka (beridah) selama empat bulan sepuluh hari.”
Surah al-Baqarah (234)
Imam al-Qurtubi ketika menjelaskan ayat di atas berkata:
“Ayat ini berkenaan dengan iddah perempuan yang kematian suami, zahirnya secara umum dan maknanya secara khusus.”
(Lihat
Mukhtasar Tafsir al-Qurtubi
, 1/262)
Kedua, antara amalan yang mungkin boleh memanfaatkan suami Puan ialah:
Langsaikan hutang dengan Allah seperti badal haji kalau dia berkemampuan dan belum  lagi menunaikan ibadah haji.
Segala bentuk fidyah atau kifarah yang perlu diselesaikan seperti fidyah puasa atau kafarah sumpah jika ada.
Tunaikan nazarnya seperti dia bernazar untuk wakaf sebahagian hartanya ke masjid atau surau.
Tunaikan wasiatnya seperti dia berwasiat untuk satu persepuluh hartanya diberikan kepada rumah anak-anak yatim.
Sedekah bagi pihaknya.
Wakaf bagi pihaknya. Hal ini berdasarkan kepada nas:
Daripada Abu Hurairah R.A, Nabi SAW bersabda:
إِنَّ مِمَّا يَلْحَقُ الْمُؤْمِنَ مِنْ عَمَلِهِ وَحَسَنَاتِهِ بَعْدَ مَوْتِهِ عِلْمًا عَلَّمَهُ وَنَشَرَهُ وَوَلَدًا صَالِحًا تَرَكَهُ وَمُصْحَفًا وَرَّثَهُ أَوْ مَسْجِدًا بَنَاهُ أَوْ بَيْتًا لِابْنِ السَّبِيلِ بَنَاهُ أَوْ نَهْرًا أَجْرَاهُ أَوْ صَدَقَةً أَخْرَجَهَا مِنْ مَالِهِ فِي صِحَّتِهِ وَحَيَاتِهِ يَلْحَقُهُ مِنْ بَعْدِ مَوْتِهِ
Maksudnya
:
“Sesungguhnya yang didapati oleh orang yang beriman dari amalan dan kebaikan yang dia lakukan setelah dia mati adalah:
Ilmu yang dia ajarkan dan sebarkan.
Anak soleh yang dia tinggalkan.
Mushaf al-Qur’an yang dia wariskan.
Masjid yang dibina.
Rumah bagi ibnu sabil (musafir yang terputus perjalanan) yang dia bina
Sungai yang dia alirkan.
Sedekah yang dia keluarkan dari harta ketika dia sihat dan hidup.
Semua itu akan dihubungkan dengannya setelah dia mati.”
Riwayat Ibn Majah (242), al-Baihaqi dalam
Syu’ab al-Iman
 (3174). Hadith ini disahihkan oleh Ibn Khuzaimah dan dihasankan oleh al-Munziri.
Bertarikh: 15 Mei 2023 bersamaan 26 Syawal 1444H


#1502: Membersihkan Barang Seorang Ibu Hoarder

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Mohon bertanya, apa hukum membuang barang ibu yang pengotor sehingga tahap hoarder? Contohnya saya buang plastik bekas makanan lutsinar yang digunakan utk beli makanan di pasar malam, dikumpul terlampau banyak hingga bersepah. Ada yang saya rasa sampah namun ibu cakap ada guna lagi benda tu kemudian hari, jadi disuruh simpan. Saya senyap-senyap buang atau terang-terang buang sampai ibu saya marah. Apa hukumnya di sini ustaz? Saya risau ibu akan dihisab untuk setiap barangnya di akhirat kelak, dan kebersihan sebahagian dari iman. Apa hukum untuk saya menyebabkan kemarahan ibu sebab bersihkan barang-barang tahap
hoarder
nya ini? Adakah saya dikategorikan anak derhaka? Saya sudah bercakap elok-elok namun masih juga demikian. Mohon pencerahan ustaz.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan maksud atau takrifan
hoarder. Hoarding disorder
 (Gangguan Penimbunan) adalah kesukaran bersangatan untuk membuang atau berpisah dengan barangan peribadi kerana merasai keperluan untuk menyimpan barang tersebut. Orang yang mengalami
hoarding disorder
 akan mengalami ketegangan setiap kali memikirkan tentang membuang barang tersebut. Pengumpulan barang yang berlebihan, tanpa mengira nilai sebenar, akan berlaku.
Hoarding merupakan tingkah laku individu mengumpul dan menyimpan barang secara berlebihan dan seringkali melibatkan barang yang tidak perlu. Tingkah laku hoarding merupakan sejenis penyakit mental di bawah kecelaruan obsesif-kompulsif menurut
Diagnostic Statistical Manual of Mental Disorders (DSM-5).
 Individu yang mengalami tingkah laku
hoarding
 pada tahap yang teruk tidak dapat menjalani kehidupan seharian secara normal dan mengalami masalah mental.
Masalah penimbunan boleh terjadi dalam tahap ringan hingga teruk. Dalam beberapa kes, pengumpulan (penimbunan) mungkin tidak banyak memberi kesan kepada kehidupan, sementara dalam kes lain ia akan sangat mempengaruhi kehidupan seharian.
Orang yang mempunyai
hoarding disorder
 mungkin tidak melihatnya sebagai masalah, menjadikan pilihan rawatan jadi mencabar. Namun, rawatan yang intensif dapat membantu pesakit yang mengalami gangguan penimbunan untuk memahami bagaimana kepercayaan dan tingkah laku mereka dapat diubah agar mereka dapat hidup dengan lebih selamat dan lebih menyenangkan.
Hoarding disorder
 berlaku pada (dalam anggaran) 2 hingga 6 peratus penduduk. Sesetengah kajian menunjukkan
hoarding disorder
 adalah lebih biasa berlaku pada lelaki daripada wanita. Ia juga lebih biasa berlaku di kalangan orang dewasa yang lebih tua (tiga kali ganda peluang orang dewasa 55 hingga 94 tahun dipengaruhi oleh
hoarding disorder
 berbanding orang dewasa 34 hingga 44 tahun).
Pengumpulan barang seringkali akan mengakibatkan suasana hidup yang sempit sehingga rumah boleh dipenuhi dengan kapasiti berlebihan, dengan hanya laluan sempit antara keserabutan barang-barang. Almari, sinki, dapur, meja, laluan tangga dan hampir semua permukaan lain biasanya dipenuhi dengan barangan. Dan ketika tidak ada lagi ruang di dalamnya, keserabutan ini akan merebak ke garaj, kenderaan, halaman rumah dan pelbagai kemudahan penyimpanan lain. Antara implikasi penyakit ini terhadap kehidupan seseorang ialah:
Keadaan serabut dengan longgokan barangan yang tidak teratur, seperti surat khabar, pakaian, kertas kerja, buku atau barangan sentimental
Barang-barang yang memenuhi dan menyempitkan ruang berjalan dan ruang rumah anda dan menyebabkan ruang tidak boleh digunakan untuk tujuan yang dikehendaki, seperti tidak dapat memasak di dapur atau menggunakan bilik mandi untuk mandi
Mengumpul makanan atau sampah ke tahap yang terlampau banyak dan sangat tidak bersih
Ketegangan atau masalah besar dalam berfungsi atau menjaga keselamatan diri dan orang lain di rumah anda
Konflik dengan orang lain yang cuba mengurangkan atau menghilangkan keserabutan dari rumah anda
Kesukaran menyusun barangan, kadang-kadang kehilangan barangan penting dalam kekusutan
Dalam menjawab persoalan di atas, saya nyatakan firman Allah SWT:
وَيْلٌ لِّكُلِّ هُمَزَةٍ لُّمَزَةٍ ﴿١﴾ الَّذِي جَمَعَ مَالًا وَعَدَّدَهُ ﴿٢﴾ يَحْسَبُ أَنَّ مَالَهُ أَخْلَدَهُ
Maksudnya: “
Kecelakaan besar bagi tiap-tiap pencaci, pengeji; Yang mengumpulkan harta dan berulang-ulang menghitung kekayaannya; Ia menyangka bahawa hartanya itu dapat mengekalkannya (dalam dunia ini).”
(Surah al-Humazah: 1-3)
Syeikh al-Sa’di dalam tafsirnya menyebut: “وَيْلٌ” bermakna ancaman dan azab yang sangat keras. “لِكُلِّ هُمَزَةٍ لُمَزَةٍ” iaitu orang yang suka mencela dan merendahkan orang lain dengan perbuatannya dan menyakiti orang dengan katanya. Orang yang disebut “الهَمّاز” ialah orang yang menghina dan mencela orang lain dengan isyarat dan perbuatan, Manakala “اللّمّاز” adalah orang yang mengaibkan orang lain dengan perkataannya.  Orang yang suka mencela dan mengumpat memiliki sifat-sifat tertentu, antaranya ialah dia hanya fokus pada mengumpulkan harta dan menghitung-hitungnya, serta merasa bangga dengan harta tersebut. Mereka tidak memiliki keinginan untuk membelanjakan harta mereka pada perkara dan jalan kebaikan, menyambungkan silaturrahim dan seumpamanya.
Orang yang suka mencela dan mengumpat menyangka dengan kejahilannya bahawa harta kekayaannya akan membuatkan hidup selamanya di dunia. Oleh itu, segala usaha dan upayanya difokuskan untuk memperbanyakkan hartanya, yang dia sangkakan dapat memperpanjang umurnya. Tetapi dia tidak sedar bahawa sifat bakhil dan kikir itu sebenarnya memendekkan umurnya dan merosakkan kehidupannya dan persekitarannya. Sebaliknya, kebaikan dan amal kebajikanlah yang akan memperpanjangkan umur seseorang. (Lihat
Tafsir al-Sa’di
, hlm. 934)
Menjawab persoalan di atas, saya katakan sebaik-baiknya meraikan ibu terlebih dahulu dengan menyediakan tempat yang khas. Ajarkan kepadanya dan khabarkan kepadanya betapa baiknya berinfak dan bersedekah untuk memberi manfaat kepada orang lain. Mungkin lebihan dari apa yang kita ada bolehlah disedekahkan kepada yang memerlukan kerana ganjaran pahala amat besar di sisi Tuhan.
Kami telah nyatakan dalam buku kami berkenaan dengan
Keajaiban Sedekah
 yang memberi terlalu banyak kelebihan bukan semata-mata pahala dan ganjaran di akhirat tetapi juga di dunia dengan pelbagai kemudahan dan kurniaan daripada Tuhan.
Sedekah bukan semata-mata dalam bentuk kewangan tetapi bahan yang boleh memberi manfaat seperti barangan-barangan tertentu juga dianggap sedekah apabila diberikan kepada orang yang memerlukan.
Allah SWT menyebut tentang golongan yang mendustakan agama dalam surah al-Ma’un. Firman Allah SWT:
وَيَمْنَعُونَ الْمَاعُونَ
Maksudnya
: “
Dan orang-orang yang tidak memberi sedikit pertolongan (kepada orang yang berhak mendapatnya).”
Surah al-Ma’un (7)
Ibn Jarir al-Tabari berkata: Mereka menegah orang ramai untuk mendapat manfaat yang kecil-kecil dan sedikit dari sesama mereka seperti meminta pinjaman jarum, kapak, periuk, garam dan air serta lainnya. Mujahid berkata, “الْمَاعُونَ” adalah mereka yang menegah pinjaman barang-barang yang menjadi alatan yang boleh bertukar antara manusia seperti kapak, timba dan bekas. (Lihat

Jami’ al-Bayan
,
30/209)
Syeikh al-Maraghi menukilkan pendapat gurunya, Ustaz Imam Muhammad Abduh antara lain berkata: Ciri-ciri khusus yang dimiliki oleh orang yang membenarkan agama yang membezakannya dengan pendusta agama ialah bersikap adil, belas kasih dan mendatangkan kebajikan kepada orang lain. Manakala ciri-ciri khusus pendusta agama yang membezakan dengan orang yang membenarkan agama ialah meremehkan hak orang lemah, tidak mengambil berat terhadap orang yang memerlukan bantuan, berbangga dan cintakan harta, bermegah-megah dengan kekuatan, dan tidak melakukan kebajikan kepada orang yang berhak dibantu olehnya. (Lihat
Tafsir al-Maraghi
,
15/7718)
Kemudian, tindakan puan biarlah seperti menarik rambut dari tepung. Supaya ibu tidak terasa kerana saya yakin salah satu sifat orang
hoarder
dia akan terlupa barangannya yang banyak.
Kemudian, ajaklah ibu keluar daripada kepompong bersifat
selfish
 dan keseorangan untuk dia bersahabat dengan rakan-rakan baik dan pemurah. Yang akhirnya, sifat-sifat yang baik juga terpercik kepadanya sehingga dapat keluar daripada sifat
hoarder
ini. Semoga jawapan yang ringkas ini memberi kefahaman kepada kita semua.
Marilah kita berdoa kepada Allah SWT untuk ibu bapa kita:
رَّبِّ ارْحَمْهُمَا كَمَا رَبَّيَانِي صَغِيرًا
Maksudnya:
“Wahai Tuhanku! Cucurilah rahmat kepada mereka berdua sebagaimana mereka telah mencurahkan kasih sayangnya memelihara dan mendidikku semasa kecil.
“
(Surah al-Isra’: 24)
Bertarikh: 15 Mei 2023 bersamaan 26 Syawal 1444H


#1503: Tersentuh Kemaluan Anak Kecil Batal Wuduk?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Saya ada persoalan, batal tak wuduk jika tersentuh kemaluan anak berumur 3 bulan ketika memandikannya?

Jawapan:
Waalaikumusalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kalimah wuduk berdasarkan
Kamus Dewan Bahasa dan Pustaka Edisi Keempat
bermaksud perbuatan menyucikan diri dengan air sebelum beribadah seperti sembahyang. Wuduk diambil dari perkataan (الوَضَاءَةُ) iaitu kebersihan dan kesegaran. Menurut istilah Syarak, wuduk merupakan penggunaan air bagi membasuh anggota-anggota yang dikhususkan. Ia dinamakan wuduk kerana menyucikan dan menyegarkan. Terdapat juga syarat, fardhu serta sunatnya yang harus disempurnakan. (Lihat
al-Mu‘tamad fi al-Fiqh al-Syafi‘i
, 1/69)
Allah SWT memerintahkan umat Islam untuk bersuci dengan berwuduk terlebih dahulu sebelum mendirikan solat, firman Allah SWT:
يَا أَيُّهَا الَّذِينَ آمَنُوا إِذَا قُمْتُمْ إِلَى الصَّلَاةِ فَاغْسِلُوا وُجُوهَكُمْ وَأَيْدِيَكُمْ إِلَى الْمَرَافِقِ وَامْسَحُوا بِرُءُوسِكُمْ وَأَرْجُلَكُمْ إِلَى الْكَعْبَيْنِ
Maksudnya:

“Wahai orang-orang yang beriman, apabila kamu hendak mengerjakan sembahyang (padahal kamu berhadas kecil), maka (berwuduklah) iaitu basuhlah muka kamu, dan kedua belah tangan kamu meliputi siku, dan sapulah sebahagian dari kepala kamu, dan basuhlah kedua belah kaki kamu meliputi buku lali.”
(Surah Al-Maidah: 6)

Perkara-perkara yang Membatalkan Wuduk
Pengarang kitab
al-Taqrirat al-Sadidah
telah menyimpulkan bahawa perkara-perkara yang membatalkan wuduk ada empat:
Keluar sesuatu daripada kedua jalan (qubul dan dubur) melainkan keluar mani.
Hilang akal sama ada dengan tidur atau selainnya. Melainkan (tidak membatalkan wuduk) sekiranya tidur dalam keadaan duduk yang tetap punggungnya di atas tempat duduknya.
Bersentuhan (kulit) di antara lelaki dan wanita ajnabi (boleh dikahwini) secara langsung iaitu tanpa berlapik.
Menyentuh qubul dan dubur dengan telapak tangan
(Lihat
al-Taqrirat al-Sadidah fi al-Masa‘ili al-Mufidah
, hlm. 100-103)
Antara perkara yang membatalkan wuduk yang disebutkan adalah menyentuh kemaluan dengan telapak tangan atau permukaan jari-jari. Adapun kemaluan yang dimaksudkan bagi lelaki tidak termasuk testis dan bulu ari-ari, manakala bagi perempuan ialah kawasan kedua bibir vagina.
Diriwayatkan sebuah hadith daripada Busrah binti Sofwan R.Anha, beliau telah mendengar Rasulullah SAW bersabda:
مَنْ مَسَّ ذَكَرَهُ فَلْيَتَوَضَّأْ
Maksudnya:

“Sesiapa yang menyentuh kemaluannya, maka berwuduklah.”
Riwayat Abu Dawud (181), al-Nasa’ie (163), dan Ibn Majah (479)
Syeikh Abd al-Muhsin al-‘Abbad mengatakan: “Imam Abu Dawud menyatakan ‘Bab Berwuduk Bagi Sesiapa yang Menyentuh Zakarnya (kemaluannya)’, iaitu adakah membatalkan wuduk ataupun tidak. Dalam terjemahan bagi hadith-hadith yang dinyatakannya adalah menyentuh tanpa lapik, manakala jika disentuh dengan berlapik, maka sentuhan tersebut tidak memberi kesan kepada wuduknya. Beliau menyebutkan hadith Busrah binti Sofwan R.Anha, bahawa Rasulullah SAW bersabda: ‘Sesiapa yang menyentuh kemaluannya, maka berwuduklah’.
Hal ini menunjukkan bahawa menyentuh kemaluan membatalkan wuduk dan dia mestilah memperbaharui wuduknya semula, sama ada dia memegangnya dengan syahwat ataupun tidak, kerana sabda Baginda SAW bersifat mutlak, dan hal ini menunjukkan menyentuh kemaluan membatalkan wuduk. (Lihat
Syarh Sunan Abi Dawud
, 30/14)

Hukum Menyentuh dan Melihat Kemaluan Anak Kecil
Namun begitu, berdasarkan mazhab Syafi‘i, hukum melihat dan menyentuh “kemaluan anak kecil hanya dibolehkan bagi mereka yang terlibat dalam menguruskannya, menjaganya, mendidiknya dan membesarkannya sahaja.
Ibn Hajar al-Haitami menyebut: “Yang paling tepat adalah halal melihat kepada anak kecil dalam keadaan tidak mendatangkan syahwat…kecuali kemaluannya, maka ianya diharamkan… Iya, diharuskan melihat atau menyentuh kemaluannya semasa berada pada tempoh penyusuan serta dibesarkan, dan boleh melihat dan menyentuh kemaluannya ketika dharurat dan keperluan.” (Lihat
Tuhfah al-Muhtaj
, 7/195)

Batalkah Wuduk Jika Tersentuh Kemaluan Anak Kecil?
Melihat kepada persoalan yang diutarakan, ulama’ berbeza pendapat pada status wuduk orang yang tersentuh kemaluan anak kecil, sama ada wuduknya terbatal ataupun tidak terbatal.
1) Pendapat yang Mengatakan Ianya Membatalkan Wuduk
Sebahagian ulama’ mengatakan bahawa hukum menyentuh kemaluan anak kecil membatalkan wuduk sebagaimana menyentuh kemaluan orang dewasa.
Ibn Qudamah mengatakan, bahawa hukum ini berdasarkan riwayat yang menyebutkan bahawa wuduk terbatal dengan menyentuh kemaluan. Dan tidak ada beza (pada hukum terbatalnya wuduk) antara tersentuh kemaluannya ataupun kemaluan orang lain, juga tidak ada perbezaan antara tersentuh kemaluan anak kecil ataupun orang dewasa. (Lihat
al-Mughni
, 1/133)
Dr. Muhammad al-Zuhaili pula menyebut di dalam kitabnya mengenai perkara membatalkan wuduk: “Menyentuh kemaluan dengan telapak tangan dan jari tanpa lapik membatalkan wuduk, sama ada dia memegang kemaluannya ataupun kemaluan orang lain, ataupun kemaluan orang dewasa ataupun anak kecil, sama ada qubul ataupun dubur, sama ada dengan sengaja ataupun terlupa. Ini sebagaimana yang diriwayatkan daripada Busrah binti Safwan R.Anha, bahawa Nabi SAW bersabda: ‘Jika salah seorang daripada kamu menyentuh zakarnya (dalam riwayat lain menyebut, farajnya) maka berwuduklah’ dan hadith yang diriwayatkan oleh Abu Hurairah R.A, bahawa Nabi SAW bersabda: ‘Apabila seseorang dalam kalangan kamu menyentuh kemaluannya dengan cara memegangnya, tidak ada antara keduanya sesuatu, maka berwuduklah dia sebagaimana wuduk untuk solat’. Memegang tidak akan terjadi kecuali dengan telapak tangan”. (Lihat
al-Muktamad fi al-Fiqh al-Syafi‘i
, 1/87-88)
Fatawa al-Lajnah al-Da’imah
 pernah ditanya berkenaan menyentuh kemaluan anak kecil ketika menukarkan pakaiannya, adakah ia membatalkan wuduk?
Pihak mereka menjawab: “Menyentuh kemaluan tanpa lapik membatalkan wuduk sama ada kemaluan yang disentuh itu anak kecil atau orang dewasa, ini berdasarkan hadith yang thabit daripada Nabi SAW, Baginda bersabda: “Sesiapa yang menyentuh kemaluannya, maka berwuduklah”. (Lihat
Fatawa al-Lajnah al-Da’imah
, 5/286).
2) Pendapat yang Mengatakan Ianya Tidak Membatalkan Wuduk
Wuduk tidak terbatal apabila tersentuh kemaluan anak kecil. Ibn Qudamah al-Maqdisi menukilkan pandangan al-Zuhri dan al-Auza‘ie: “Tidak perlu mengulangi wuduk bagi sesiapa yang menyentuh kemaluan anak kecil, kerana harus baginya menyentuh kemaluan anak kecil tersebut dan memegangnya.” (Lihat
al-Mughni
, 1/118)
Sebahagian ulama’ yang mengatakan ianya tidak membatalkan wuduk adalah jika tidak disertai syahwat, iaitu dengan menggabungkan antara hadith yang diriwayatkan daripada Talq bin Ali R.A dan hadith yang diriwayatkan daripada Busrah binti Sofwan R.anha. Hadith yang diriwayatkan daripada Talq bin Ali R.A, katanya: Aku mendengar Rasulullah SAW ditanya mengenai menyentuh zakar (kemaluan), maka Baginda SAW menjawab:
لَيْسَ فِيهِ وُضُوءٌ، إِنَّمَا هُوَ مِنْكَ
Maksudnya:

“Tidak perlu mengambil wudhu’, sesungguhnya ianya adalah sebahagian daripada kamu.”
Riwayat Ibn Majah (483)
Syeikh Muhammad bin Abd al-Hadi al-Sindi ketika mensyarahkan hadith ini berkata: “Hadith ‘Sesiapa yang menyentuh kemaluannya, maka berwuduklah’ boleh ditakwil dengan menjadikannya kiasan kepada buang air kecil, kerana kebiasaannya ia (disebutkan) membawa maksud yang sama dengan keluar hadas, maka Nabi SAW mengibaratkannya (keluar hadas) dengan zakar. Ini sepertimana diibaratkan dengan datangnya hadas tersebut daripada tempat buang air besar, sebagaimana yang dimaksudkan pada firman Allah SWT: “Atau salah seorang dari kamu datang dari tempat buang air” (Surah al-Nisa’:43). Aku katakan, kiasan seumpama ini amatlah banyak pada perkara-perkara yang tidak elok jika disebutkan secara jelas.
Aku katakan: Dan hukum tidak terbatalnya wuduk dengan menyentuh zakar dikuatkan lagi dengan
‘illah zatiah
, iaitu kerana zakar merupakan sebahagian daripada tubuh badan manusia. Maka pada zahirnya, hukum kekal apabila kekal
‘illah
. Dakwaan yang mengatakan hadith Talq bin Ali R.A mansuh, tidak ada alasan disebaliknya (pemansuhan tersebut). Adapun penamaan penulis (Sunan Ibn Majah) bab keringanan dalam hal ini (iaitu tidak membatalkan wuduk) sebagai isyarat bahawa beramal dengan hadith yang pertama (membatalkan wuduk) bagi tujuan berjaga-jaga (daripada timbul syahwat), dan beramal dengan hadith yang kedua adalah dibolehkan (jika tidak bersyahwat).” (Lihat
Hasyiah al-Sindi  ‘ala Sunan Ibn Majah
, 1/177)
Hasil daripada penggabungan kedua hadith ini, iaitu hadith yang diriwayatkan oleh Busrah R.Anha dan hadith yang diriwayatkan daripada Talq R.A:
Sekiranya seseorang yang memegang kemaluan itu menimbulkan syahwat, maka dia wajib berwuduk.
Namun, jika tidak menimbulkan syahwat maka dia tidak perlu mengulangi wuduknya.
Justeru, mereka berpandangan menyentuh kemaluan jikalau tidak disertai syahwat tidak membatalkan wuduk, apatah lagi jika membasuh kemaluan anak kecil, sudah pasti ianya tidak disertai dengan syahwat.
Dr. Husam al-Din ‘Affanah dalam kitabnya
Fatawa Yas’alunak
: “Jika seorang perempuan memandikan anak kecilnya sama ada lelaki atau perempuan, sedangkan dia dalam keadaan berwuduk, lalu dia menyentuh kemaluan anak lelakinya ataupun anak perempuannya yang kecil, ianya tidak membatalkan wuduk dan dia hanya perlu membasuh tangannya sahaja. Kata Imam al-Auzaie: ‘Tidak perlu berwuduk bagi sesiapa yang menyentuh kemaluan anak kecil kerana harus untuk menyentuhnya dan melihatnya (bagi tujuan membersihkan)’. Seorang perempuan apabila dia memandikan anaknya yang kecil, sudah pasti apabila dia memegang kemaluan anak kecil tersebut, tidak akan terdetik perasaan syahwat pada dirinya, maka tidak ada kesan ke atasnya, dan wuduknya kekal serta tidak terbatal disebabkan oleh hal tersebut.” (Lihat
Fatawa Yas’alunak
, 2/243)

Kesimpulan
Berdasarkan hujah yang dinyatakan oleh kedua-dua pendapat di atas, kami nyatakan sepertimana yang disebutkan oleh majoriti ulama’ termasuklah mazhab al-Syafi‘i, bahawa hukum menyentuh kemaluan anak kecil dengan telapak tangan secara umumnya adalah membatalkan wuduk.
Namun begitu, pada beberapa keadaan, kami berpandangan bahawa ianya tidak membatalkan wuduk jika seseorang itu berada dalam keadaan darurat. Sebagai contoh, seorang ibu apabila dia memegang kemaluan anak kecilnya, wuduknya tidak terbatal kerana mengambil kaedah
Umum Balwa
 yang dimaafkan.
Hal ini kerana seorang ibu akan sentiasa menjaga dan menyucikan najis anaknya dan sudah pasti dia akan memegang kemaluan anak kecilnya. Sekiranya dia mengambil pandangan terbatalnya wuduk kerana tersentuh kemaluan anal kecil, maka akan menyebabkan wuduknya terbatal secara kerap apabila dia kerap kali menyucikan najis anaknya yang masih kecil.

Kami nasihatkan supaya tetaplah berwuduk sebagai langkah keluar daripada perselisihan pendapat. Hal ini berdasarkan kaedah fiqhiyyah:
الخُرُوج مِنَ الْخِلَاف مُسْتَحَب
Maksudnya:

“Keluar dari khilaf itu amat dituntut.”
Akhir kalam, semoga Allah SWT memberi kita kefahaman di dalam agama agar kita dapat beramal sesuai dengan kehendak Allah SWT dan Rasulullah SAW. Amin.
Wallahua‘lam
Bertarikh: 15 Mei 2023 bersamaan 26 Syawal 1444H


#1504: Lafaz Talak Ta‘liq Boleh Ditarik Balik Jika Darurat?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Seorang suami telah melafazkan ta‘liq kepada isteri yang sedang mengandung dengan menyebut, “Jika kamu melangkah keluar dari rumah aku ini kamu jatuh talak.” Soalan saya adakah jatuh talak sekiranya isteri keluar dari rumah tersebut kerana terpaksa bersalin di hospital? Adakah  situasi ini dikira darurat atau lafaz ta‘liq talak tersebut berlaku? Mohon pencerahan.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya, talak boleh dilakukan secara langsung atau dengan
ta‘liq
. Talak
 Ta‘liq
 bermaksud suami menggantungkan jatuh  isterinya dengan terjadi sesuatu sifat atau syarat yang dikaitkan dengan isteri atau orang lain.
Contohnya, suami menggantungkan jatuh talak isterinya dengan kedatangan seseorang atau dengan perbuatan tertentu yang dilakukan oleh isterinya, atau orang lain.
Contoh talak yang dikaitkan dengan sifat ialah suami berkata kepada isterinya: “
Kamu tercerai kerana ayahmu datang
” atau “
kamu tercerai dalam bulan Ramadhan.
”Sehubungan dengan itu, apabila ayahnya datang atau masuk bulan Ramadhan, jatuhlah talak.
Contoh yang dikaitkan dengan syarat ialah suami berkata kepada isterinya: “
Kamu tercerai jika keluar dari rumah ini
” atau “
kamu tercerai jika saudara lelakimu masuk ke dalam rumah ini.
” Oleh yang demikian, apabila isteri itu keluar dari rumah atau saudara lelakinya masuk ke dalam rumahnya, maka jatuhlah talak.
Hal ini berdasarkan hadith, Rasulullah SAW bersabda:
الـمُسْلِمُوْنَ عِنْدَ شُرُوْطِهِمْ
Maksudnya:
“
Orang Islam terikat dengan syarat-syarat yang mereka tetapkan.
”
Riwayat al-Hakim (2/49)
Kesan daripada Talak
Ta‘liq
Talak
ta‘liq
 akan menyebabkan perkara-perkara berikut:
Tidak jatuh selagi sesuatu yang disyaratkan belum berlaku.
Kehidupan berumah tangga masih kekal dengan segala hukum dan kewajipan selagi syarat yang dikaitkan dengan talak belum terjadi walaupun ia pasti berlaku. Contohnya, suami berkata: “
Apabila tiba bulan Ramadhan engkau tercerai.
”
Talak jatuh sebaik-baik sahaja syarat yang berkaitan itu berlaku. Suami tidak perlu melafazkan talak yang baru.
Berbalik kepada soalan yang diajukan, secara umumnya, para ulama telah berbeza pendapat mengenai perkara ini kepada beberapa pendapat. Guru kami Syeikh Dr. Wahbah al-Zuhaili telah membahaskan secara panjang lebar dengan membawakan khilaf ulama berkenaan hal ini dalam kitabnya,
al-Fiqh al-Islami wa Adillatuhu
(9/6972-6976).
Namun, cukuplah di sini kami meringkaskan perbahasan tersebut dengan membawakan pendapat majoriti dan pendapat imam mazhab yang empat. Ringkasnya, para imam mazhab yang empat menyatakan bahawa jatuh talak yang dita‘liq bila mana terdapatnya perkara yang dijadikan ta‘liq, sama ada perkara itu dilakukan oleh salah seorang daripada suami isteri, atau suatu perkara yang terjadi akibat kehendak Allah, atau ta‘liq itu berbentuk sumpah iaitu suatu dorongan untuk melakukan sesuatu atau meninggalkannya atau menegaskan suatu berita atau sebagai syarat yang dimaksudkan untuk mendapatkan balasan ketika mana syarat itu sudah dipenuhi.
Mereka berhujah berdasarkan kepada dalil  al-Quran, hadith, dan dalil aqli (
ma‘qul
).
Dalil al-Quran
. Mereka berhujahkan dengan kemutlakan ayat yang menunjukkan pensyariatan talak dan pemberian perkara talak kepada suami. Misalnya firman Allah SWT:
الطَّلَاقُ مَرَّتَانِ
Maksudnya
: “
Talak (yang boleh dirujuk kembali itu hanya) dua kali
.”
(Surah al-Baqarah: 229)
Ayat ini tidak membezakan di antara talak
munjiz
(yang terjadi secara langsung) dan
mu‘allaq
 (yang diikat dengan sesuatu). Kejatuhannya tidak diikat dengan sesuatu. Mutlak berlaku sesuai dengan kemutlakannya. Si suami memiliki hak untuk menjatuhkan talak sesuai dengan yang dia kehendaki baik secara
munjiz
, secara
mudhaf
(yang disandarkan), ataupun
mu‘allaq
, sama ada

dalam bentuk sumpah mahupun bentuk selainnya.
Dalil hadith
. Mereka beristidlal berdasarkan sabda Rasulullah SAW:
 الْمُسْلِمُونَ عِنْدَ شُرُوطِهِمْ
Maksudnya:
 “
Orang-orang Islam itu berdasarkan syarat-syarat mereka
.”
Riwayat al-Bukhari secara
mu‘allaq
 dengan
sighah jazam
 sebelum hadith (2274); riwayat al-Tahawi secara
mausul
dalam
Syarh Ma‘ani al-Athar
 (5848)
Begitu juga dengan pelbagai peristiwa yang banyak terjadi pada zaman Nabi SAW dan dan para sahabat Baginda. Di antaranya, hadith yang diriwayatkan oleh Imam al-Bukhari daripada Nafi‘, dia berkata:
طَلَّقَ رَجُلٌ امْرَأَتَهُ الْبَتَّةَ إِنْ خَرَجَتْ، فَقَالَ ابْنُ عُمَرَ: إِنْ خَرَجَتْ فَقَدْ بُتَّتْ مِنْهُ، وَإِنْ لَمْ تَخْرُجْ فَلَيْسَ بِشَيْءٍ
Maksudnya
:
“Seorang lelaki mentalakkan isterinya dengan talak yang keras, jika isterinya keluar.  Ibn Umar berkata: ‘Jika dia keluar, maka jatuh talak daripada suaminya dan jika dia tidak keluar, maka tidak terjadi apa-apa.’”
Riwayat al-Bukhari secara
mu‘allaq
 dengan
sighah jazam
 (5/2018)
Termasuk juga hadith yang diriwayatkan oleh al-Baihaqi daripada Ibn Mas‘ud R.A mengenai seorang lelaki yang berkata kepada isterinya: “إن فعلتْ كذا وكذا، فهي طالق” (
“Jika dia melakukan hal ini dan itu, maka dia tertalak.
”) Lalu isterinya melakukan perbuatan tersebut, dan suaminya berkata: “Dia tertalak dengan talak satu,” dan dia lebih berhak untuk mendapatkan talak satu.
Termasuk juga hadith sahih daripada riwayat Abu Zar al-Ghiffari bahawa isterinya mengajukan pertanyaan berulang kali mengenai waktu yang mustajab untuk berdoa pada hari Jumaat, maka dia berkata kepada isterinya: ‘إن عدت سألتِني فأنت طالق’ (“
Jika kamu kembali bertanya kepadaku, maka kamu akan tertalak.
”)
Begitu juga riwayat yang disandarkan oleh Ibn ‘Abd al-Bar, daripada Aisyah R.Anha, beliau berkata:
كُلُّ يَمينٍ وَإِنْ عَظُمَتْ، فَفِيهَا الكَفَّارَةُ إِلَّا العِتْقُ وَالطَّلَاقُ
Maksudnya
: “
Setiap sumpah sebesar mana pun akan dapat ditebus, kecuali kemerdekaan hamba dan juga talak
.” (Lihat
al-Tamhid
, 20/90)
Demikian juga hadith yang diriwayatkan oleh al-Baihaqi daripada Ibn Abbas R.Anhuma mengenai seorang lelaki yang berkata mengenai isterinya: “هي طالق إلى سنة” (“
Dia tertalak sehingga satu tahun.
”) Beliau berkata: “Lelaki tersebut menggauli isterinya sampai satu tahun.” Athar ini berkaitan dengan ta‘liq yang bersifat syarat dan semua perkara ta‘liq yang bersifat sumpah.
Daripada al-Hasan al-Basri mengenai seseorang yang berkata kepada isterinya: “Kamu tertalak jika aku tidak memukul hambaku,” lalu hamba itu melarikan diri. Dia berkata: “Dia tetap menjadi isterinya yang dapat digauli, dan keduanya saling mewarisi, sampai dia melakukan apa yang dia katakan. Jika hambanya itu mati sebelum dia melakukan apa yang dia ucapkan, maka isterinya tertalak daripadanya.”
Begitu juga al-Baihaqi meriwayatkan daripada Abu al-Zinad, daripada fuqaha ahli Madinah bahawa mereka berpendapat, lelaki mana sahaja yang berkata kepada isterinya: “Kamu tertalak jika kamu keluar sehingga waktu malam,” dan isterinya keluar sebelum waktu malam tanpa pengetahuannya, maka isterinya tertalak.
Semua
athar
ini menunjukkan kepada jatuhnya talak ta‘liq ketika terjadinya syarat yang dijadikan sebagai ta‘liq.
Dalil aqli (
ma‘qul
)
. Keperluan boleh membuatkan seseorang mengucapkan ta’liq talak sebagaimana keperluan membuatkan seseorang itu menjatuhkan talak, sebagai peringatan untuk isteri. Jika si isteri melanggar ta‘liq ini, maka dia adalah orang yang bertindak secara salah terhadap dirinya sendiri. Talak yang bersifat sumpah ini diqiaskan kepada orang yang saling berhutang sehingga ke tempoh masa tertentu, juga kepada yang memerdekakan sehingga tempoh masa tertentu.
Penjelasan lanjut mengenai talak t
a‘liq
 ini bolehlah merujuk kepada e-book atau kajian ilmiah kami yang bertajuk: “
Talaq Ta‘liq: Adakah Ia Jatuh dan Bolehkah Ditarik Semula?
”
Kesimpulan
Oleh itu, berdasarkan kepada kenyataan dan perbahasan di atas, serta situasi saudara yang bertanya,
kami berpendapat bahawa lafaz talak ta‘liq jatuh bila mana isteri keluar dari rumah itu sekalipun kerana terpaksa bersalin di hospital kerana suatu yang disyaratkan itu sudah berlaku.
 Pendapat ini adalah merupakan pendapat para imam mazhab yang empat serta pendapat yang dilihat lebih berhati-hati (
ihtiyat
).
Sekalipun begitu, saudara atau si suami boleh merujuk semula isterinya yang tertalak kerana lafaz
ta‘liq
 tersebut selagi mana masih dalam tempoh ‘iddah. Tempoh ‘iddah tersebut adalah selama tiga kali suci (
quru’
), manakala bagi wanita yang hamil pula tempohnya adalah sehingga melahirkan anaknya. Jika tempoh ‘iddah telah tamat sebelum sempat suaminya merujuk semula, maka pasangan tersebut memerlukan kepada akad yang baru jika ingin bersama semula.
Kami juga mengambil kesempatan di sini menasihatkan agar tidak bermudah-mudah dengan talak sama ada secara langsung mahupun dengan ta‘liq. Suami terutamanya janganlah menggunakan senjata talak terhadap isterinya. Sementelahan lagi tindakan yang disyaratkan itu, bertentangan dengan agama, perkara yang remeh-temeh, dan perkara yang mesti dilakukan secara mendesak. Apabila kita ta’liqkan seperti itu sudah tentu kita menyempitkan keluasan yang Allah telah kurniakan kepada kita. Sesungguhnya bermudah-mudah dengan ta’liq adalah sifat yang tidak baik dan boleh mengundang kerosakan rumah tangga dan meruntuhkan institusi kekeluargaan. Firman Allah SWT:
الطَّلَاقُ مَرَّتَانِ ۖ فَإِمْسَاكٌ بِمَعْرُوفٍ أَوْ تَسْرِيحٌ بِإِحْسَانٍ
Maksudnya:
 “
Talak (yang boleh dirujuk kembali itu hanya) dua kali. Sesudah itu bolehlah ia (rujuk dan) memegang terus (isterinya itu) dengan cara yang sepatutnya atau melepaskan (menceraikannya) dengan cara yang baik.
”
(Surah al-Baqarah: 229)
Dalam nas ini menyebut betapa pentingnya
imsakun bi makruf
 iaitu menjaga hak kekeluargaan dari diruntuhkan dengan penuh makruf. Kami akhiri dengan doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
 “
Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
Surah al-Furqan (74)
Bertarikh: 15 Mei 2023 bersamaan 26 Syawal 1444H


#1505: Barangan Hanyut Boleh Diambil dan Dijual?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Apakah hukum mengutip barangan hanyut di tepi pantai seperti pelampung, tali kapal dan lain-lain? Barang-barang ini bernilai tinggi jika dijual. Hendak dipulang atau isytihar agak mustahil kerana kebiasaannya adalah barang dari kapal negara lain yang mustahil untuk diketahui pemiliknya.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Al-Luqatah
 mengikut syara’ adalah sesuatu barang atau harta yang bernilai (di sisi syarak), dijumpai di tempat yang tidak mempunyai pemilik, dan tidak diketahui hak miliknya”. (Lihat
Fiqh al-Manhaji
, 7/69).
Dalam Kamus
 al-Wasit
 (2/834), “
luqatah
” diertikan sebagai “Suatu barang yang dipungut, atau suatu yang ditemui atas keadaan boleh diminta, dan seseorang itu memungut apabila dia mengambil sesuatu itu daripada bumi, seperti yang Allah SWT ceritakan perihal Musa A.S:
فَالْتَقَطَهُ آلُ فِرْعَوْنَ
Maksudnya:
 “Setelah itu dia dipungut oleh orang-orang Firaun.”
(Surah al-Qasas: 8)
Maka luqatah itu adalah suatu barang yang ditemui oleh penemu lalu dia mengambilnya, atau sesuatu yang hilang daripada tuannya kerana jatuh, lalai dan seumpamanya.”
Syeikh Wahbah al-Zuhaili menukilkan daripada Ibnu Qudamah yang menyebut bahawa al-Luqatah bermaksud “Harta yang hilang dari tuannya dan dijumpai oleh orang lain”. (Lihat
al-Fiqh al-Islam wa Adillatuhu
, 6/4856).
Dalam hal ini, terdapat nas-nas yang menyebut tentang perkara yang perlu dilakukan apabila seseorang menemui sesuatu barang. Antaranya: Allah SWT juga berfirman:
وَالْمُؤْمِنُونَ وَالْمُؤْمِنَاتُ بَعْضُهُمْ أَوْلِيَاءُ بَعْضٍ
Maksudnya: “
Dan orang-orang yang beriman, lelaki dan perempuan, setengahnya menjadi penolong bagi setengahnya yang lain.”
(Surah al-Taubah: 71)
Begitu juga dengan hadith yang diriwayatkan oleh Zaid bin Khalid al-Juhaniy R.A, katanya:
سُئِلَ رَسُولُ اللَّهِ صلى الله عليه وسلم عَنِ اللُّقَطَةِ الذَّهَبِ أَوِ الْوَرِقِ فَقَالَ ” اعْرِفْ وِكَاءَهَا وَعِفَاصَهَا ثُمَّ عَرِّفْهَا سَنَةً فَإِنْ لَمْ تَعْرِفْ فَاسْتَنْفِقْهَا وَلْتَكُنْ وَدِيعَةً عِنْدَكَ فَإِنْ جَاءَ طَالِبُهَا يَوْمًا مِنَ الدَّهْرِ فَأَدِّهَا إِلَيْهِ ”
Maksudnya:
 Nabi SAW ditanya oleh seseorang yang tidak dikenali berkenaan harta Al-Luqatah (harta yang dijumpai) daripada emas atau perak. Sabda Nabi S.A.W “kenalilah pengikatnya dan bungkusannya kemudian umumkan ia selama satu tahun sekiranya tidak dijumpai (pemiliknya) maka bolehlah mengambil manfaat daripadanya sekiranya ia dituntut kembali maka kembalikanlah kepadanya.
Riwayat Muslim (1722)
Daripada ‘Iyadh bin Himar, Rasulullah SAW bersabda:
مَنْ وَجَدَ لُقَطَةً فَلْيُشْهِدْ ذَا عَدْلٍ أَوْ ذَوَيْ عَدْلٍ ، ثُمَّ لاَ يُغَيِّرْ وَلاَ يَكْتُمْ ، فَإِنْ جَاءَ رَبُّهَا ، فَهُوَ أَحَقُّ بِهَا ، وَإِلاَّ فَهُوَ مَالُ اللهِ يُؤْتِيهِ مَنْ يَشَاءُ
Maksudnya: “Sesiapa yang menjumpai barang
luqatah
 (tercicir), maka hendaklah dia minta persaksian seorang yang adil atau orang-orang yang adil, kemudian dia tidak menggantinya dan tidak menyembunyikannya. Jika pemiliknya datang, maka dia (pemilik) lebih berhak ke atasnya. Jika tidak, maka ia adalah harta Allah yang diberikan kepada siapa yang Dia kehendaki.”
Riwayat Abu Dawud (1709), al-Nasaie dalam
al-Sunan al-Kubra
(5808), Ibn Majah (2505) dan Ahmad (17481). Syeikh Syuaib al-Arna’ut dalam
Takhrij Sunan Abi Dawud
 (1709) menyatakan bahawa sanadnya sahih.
Secara asasnya, sesiapa yang menjumpai sesuatu yang bernilai, hendaklah dia mengiklankan barang tersebut sehingga cukup tempoh setahun seperti mana yang disebutkan di dalam hadith di atas pada ibarat kemudian umumkan ia selama satu tahun.
Namun begitu, para fuqaha’ turut mengklasifikasikan kepada luqatah yang tidak mempunyai nilai iaitu pada kebiasaan iaitu tidak akan dituntut oleh pemiliknya. Seperti tamar yang terjatuh, maka boleh untuk terus memakannya seperti mana hadith daripada Anas R.A, beliau berkata: Nabi SAW pernah menjumpai sebiji kurma di jalan, lalu Baginda bersabda:
لَوْلَا أَنِّي أَخَافُ أَنْ تَكُونَ مِنْ الصَّدَقَةِ لَأَكَلْتُهَا
Maksudnya:
“Seandainya aku tidak bimbang bahawa ia adalah kurma sedekah, nescaya aku akan memakannya.”
Riwayat al-Bukhari (2431)
Selain itu, disebutkan sekiranya barang yang dijumpai kurang daripada 10 Dirham, perlu dihebahkan beberapa hari sehingga satu tempoh yang dirasakan perlu untuk diiklankan sehingga tempoh di mana pemiliknya tidak akan lagi menuntut selepas tempoh tersebut. Sekiranya 10 Dirham atau lebih, hebahkanlah selama setahun. (Lihat
Fath al-Qadir
, 6/122;
al-Mudawwanah
, 6/173;
al-Mu’tamad
, 3/685).
Kesimpulan
Sebagai kesimpulan, kami katakan bahawa barangan hanyut di tepi pantai seperti pelampung, tali kapal dan lain-lain adalah termasuk dalam barangan
luqatah
 yang perlu diiklankan kepada umum dan tidak boleh terus dimiliki oleh mereka yang menjumpainya melainkan dengan syarat-syarat yang dibahaskan di atas, apatah lagi sekiranya ia merupakan barangan yang bernilai.
Namun begitu, dengan meraikan nas yang tertera dalam nas-nas hadith dan juga kitab-kitab fiqh yang klasik, maka kami sarankan supaya barangan tersebut diberikan kepada badan-badan amal dan kebajikan untuk digunakan untuk manfaat bersama. Sebagai contoh seperti  pelampung, ia boleh digunakan untuk aktiviti pembelajaran seperti aktiviti renang oleh pihak badan kebajikan yang sudah tentu akan memberikan manfaat pada anak-anak dan juga pada khalayak masyarakat.
Nasihat kami, elakkan sama sekali penggunaan barangan tersebut dan manfaatnya untuk kepentingan diri sendiri. Hal ini kerana hak barangan tersebut tetap merupakan barangan hak orang lain. Walaupun mengiklankan dan mewar-warkan barangan tersebut mengambil masa yang lama, tetapi meraikan apa yang telah dinyatakan dan mengembalikannya kepada masyarakat untuk maslahah bersama adalah langkah yang terbaik berbanding dengan memilikinya dan menjualnya kembali.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 15 Mei 2023 bersamaan 26 Syawal 1444H


#1506: Duduk Sewaktu Tahiyat Akhir

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu soalan. Sebabkan badan saya besar, sukar untuk saya lipatkan kaki kanan sewaktu tahiyat akhir. Jadi saya cuba lipat mana saya mampu sahaja. Sah ke solat saya? Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya, duduk pada tahiyat atau tasyahhud akhir termasuk dalam rukun solat. Hal ini adalah sebagaimana yang disebutkan oleh Habib Hasan al-Kaff bahawa menurut pendapat yang muktamad, rukun solat adalah sebanyak 13 rukun, dengan menjadikan
tuma’ninah
 berada di bawah rukun-rukun. Kemudian, rukun-rukun itu pula terbahagi kepada empat kategori iaitu rukun qauli, rukun fi‘li, rukun ma‘nawi dan rukun qalbi.
Rukun qauli ada lima iaitu takbiratul ihram, bacaan al-Fatihah, tasyahhud akhir, selawat ke atas Nabi Muhammad pada tasyahhud akhir dan salam. Menurut Habib Hasan al-Kaff, ia dinamakan sebagai rukun qauli kerana disyaratkan kepada orang yang mendirikan solat untuk melafazkannya sekadar suara yang boleh didengari oleh dirinya sendiri.
Seterusnya, rukun fi‘li ada enam iaitu berdiri, rukuk, iktidal, sujud, duduk antara dua sujud dan duduk pada tasyahhud akhir. Rukun ma‘nawi hanya ada satu iaitu tertib dan rukun qalbi juga ada satu iaitu niat. (Lihat
al-Taqrirat al-Sadidah
, hlm. 208).
Dr. Wahbah al-Zuhaili menjelaskan, duduk pada tasyahhud akhir adalah rukun kerana ia merupakan tempat tasyahhud (akhir), maka ia turut menjadi wajib kepada orang yang mampu. Dalam erti kata lain, jika sabit kewajipan tasyahhud itu, maka wajib juga kepadanya untuk duduk. (Lihat
al-Fiqh al-Syafi‘i al-Muyassar
, 1/180).
Berbalik kepada soalan yang diajukan, sebenarnya duduk secara
tawarruq
 ketika tahiyat akhir iaitu seseorang itu duduk dalam keadaan tapak kaki kanannya berdiri tegak, dan jari jemari kaki kanannya menghadap ke arah kiblat. Manakala kaki kirinya dilipat ke arah kaki kanan, dan dia meletakkan bahagian punggungnya di atas lantai atau tanah termasuk dalam perkara yang disunatkan ketika tasyahhud akhir sebagaimana yang disebutkan oleh Dr. Wahbah al-Zuhaili dan Habib Hasan al-Kaff. (Lihat
al-Taqrirat al-Sadidah
, hlm. 246;
al-Fiqh al-Syafi‘i al-Muyassar
, 1/180).
Justeru,
wajibnya adalah untuk dia duduk ketika tahiyat akhir, tidak kira dengan apa duduk sekalipun.
 Manakala duduk
tawarruq
 ketika tahiyat akhir itu pula termasuk dalam perkara sunat. Ini jelas dapat dilihat melalui kenyataan Imam al-Nawawi yang dinukilkan oleh Dr. Muhammad al-Zuhaili, yang menyatakan bahawa para ashab kami (ulama mazhab Syafi‘i) menyebutkan, tidak ditentukan cara duduk pada tempat-tempat ini (iaitu duduk tasyahhud akhir, duduk tasyahhud awal dan duduk istirahah) suatu cara yang menjadikannya sah, bahkan apa cara duduk yang dilakukan, maka ia adalah sah, sama ada
tawarruk
 atau
iftirasy
,[1] menjulurkan kaki, atau menegakkan kedua-dua lututnya, atau salah satu daripada keduanya, atau bentuk duduk yang lain. Akan tetapi disunatkan untuk duduk tawarruq pada akhir solat (iaitu ketika tasyahhud akhir) dan duduk
iftirasy
 pada selain duduk akhir solat. Selain itu, beliau juga menyebutkan, bagaimana cara duduk sekalipun adalah dibolehkan, dan disunatkan untuk duduk
iftirasy
 pada tahiyat awal. (Lihat
al-Mu‘tamad fi al-Fiqh al-Syafi‘i
, 1/291;
al-Majmu‘ Syarh al-Muhazzab
, 3/450).
Kesimpulannya
Oleh itu, berdasarkan kepada kenyataan dan perbincangan di atas,
seseorang yang tidak mampu untuk melipat kaki kanan sewaktu tahiyat akhir sebagaimana cara duduk
tawarruq
, lalu dia hanya melipat sekadar yang termampu, maka solat yang didirikan dalam keadaan ini adalah tetap dikira sah
 kerana yang wajibnya adalah untuk dia duduk ketika tahiyat akhir, tidak kira dengan apa bentuk duduk sekalipun. Lebih-lebih lagi, duduk
tawarruq
 itu hanyalah perkara yang disunatkan ketika tasyahhud akhir dan bukannya diwajibkan.
Tambahan lagi, duduk
tawarruq
 itu pula termasuk dalam perkara yang susah untuk dilakukannya berdasarkan kepada situasi saudara yang bertanya. Maka hal ini dilihat bertepatan dengan firman Allah SWT:
فَاتَّقُوا اللَّهَ مَا اسْتَطَعْتُمْ
Maksudnya:
 “
Oleh itu bertaqwalah kamu kepada Allah sedaya supaya kamu.
”
(Surah al-Taghabun: 16)
Al-Sa‘di menyebutkan dalam tafsirnya,
Taisir al-Karim al-Rahman fi Tafsir Kalam al-Mannan
 (1/868) bahawa Allah SWT memerintahkan para hamba-Nya untuk bertaqwa kepada-Nya iaitu dengan mematuhi segala perintah-Nya dan meninggalkan segala larangan-Nya. Oleh itu, ayat ini menunjukkan bahawa segala kewajipan yang tidak mampu dilakukan oleh seorang hamba akan gugur daripadanya. Begitu juga, jika seorang hamba itu mampu menunaikan sebahagian kewajipan dan tidak mampu pada sebahagian kewajipan yang lain, maka hendaklah dia menunaikan kewajipan tersebut mengikut kadar kemampuannya dan tergugur daripadanya apa yang dia tidak mampu sebagaimana sabda Nabi SAW:
وَإِذَا أَمَرْتُكُمْ بِأَمْرٍ فَأْتُوا مِنْهُ مَا اسْتَطَعْتُمْ
Maksudnya:
 “
Apabila aku memerintahkan kamu dengan sesuatu, maka lakukanlah ia mengikut kemampuan kamu.
”
Riwayat al-Bukhari (7288)
Semoga Allah SWT memberikan kefahaman yang jelas kepada kita semua dalam beragama. Ameen.
Wallahu a‘lam.
[1]
 Iftirasy ialah seseorang itu duduk dengan meletakkan bahagian punggungnya di atas kaki kirinya. Manakala tapak kaki kanan itu ditegakkan jari jemarinya menghadap ke arah kiblat.
Bertarikh: 15 Mei 2023 bersamaan 26 Syawal 1444H


#1507: Hukum Sengaja Tidak Mengulangi Mandi Wajib

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Jika seseorang mengetahui mandi wajibnya tidak sah selama 5 tahun apakah yang perlu dilakukan. Adakah perlu mandi semula dan menqadha’kan solat?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Secara umumnya, mandi wajib merupakan mandi yang mana tidak sah ibadat seseorang tanpa melakukannya terlebih dahulu. Antara sebab-sebab yang perlu mandi wajib ialah keluar air mani, bersetubuh, haidh, bersalin dan mati. (Lihat
al-Fiqh al-Manhaji
, 1/73)
Allah SWT memerintahkan hamba-Nya melaksanakan mandi wajib bagi sesiapa yang berhadas besar sebelum melakukan beberapa ibadah seperti mendirikan solat, tawaf, memegang mushaf al-Quran, beriktikaf di masjid dan seumpamanya. Firman Allah SWT:
يَا أَيُّهَا الَّذِينَ آمَنُوا لَا تَقْرَبُوا الصَّلَاةَ وَأَنتُمْ سُكَارَىٰ حَتَّىٰ تَعْلَمُوا مَا تَقُولُونَ وَلَا جُنُبًا إِلَّا عَابِرِي سَبِيلٍ حَتَّىٰ تَغْتَسِلُوا ۚ
Maksudnya:
Wahai orang-orang yang beriman, janganlah kamu hampiri sembahyang (mengerjakannya) sedang kamu dalam keadaan mabuk, hingga kamu sedar dan mengetahui akan apa yang kamu katakan. Dan janganlah pula (hampiri masjid) sedang kamu dalam keadaan junub (berhadas besar) – kecuali kamu hendak melintas sahaja – hingga kamu mandi bersuci.
Surah al-Nisa’ (43)
 Begitu juga dalam nas yang lain, Allah berfirman:
وَإِن كُنتُمْ جُنُبًا فَاطَّهَّرُوا ۚ
Maksudnya:
Dan jika kamu junub (berhadas besar) maka bersucilah dengan mandi wajib.
Surah al-Maidah (6)
Tatacara Mandi Wajib
 Sepertimana diriwayatkan oleh Saidatina Aisyah R.Anha, beliau berkata:
أَنَّ النَّبِيَّ صَلَّى اللهُ عَلَيْهِ وَسَلَّمَ: كَانَ إِذَا اغْتَسَلَ مِنَ الجَنَابَةِ، بَدَأَ فَغَسَلَ يَدَيْهِ، ثُمَّ يَتَوَضَّأُ كَمَا يَتَوَضَّأُ لِلصَّلاَةِ، ثُمَّ يُدْخِلُ أَصَابِعَهُ فِي المَاءِ، فَيُخَلِّلُ بِهَا أُصُولَ شَعَرِهِ، ثُمَّ يَصُبُّ عَلَى رَأْسِهِ ثَلاَثَ غُرَفٍ بِيَدَيْهِ، ثُمَّ يُفِيضُ المَاءَ عَلَى جِلْدِهِ كُلِّهِ
Maksudnya: “Sesungguhnya apabila Nabi SAW mandi junub, Baginda akan memulakannya dengan mencuci kedua-dua tangannya. Kemudian Baginda berwuduk sebagaimana wuduk untuk solat. Seterusnya, Baginda memasukkan jari-jari ke dalam air lalu meratakannya ke kulit rambutnya. Kemudian Baginda menyiramkan air ke atas kepala dengan kedua-dua tangannya sebanyak tiga kali, seterusnya Baginda mengalirkan air ke seluruh kulit tubuhnya.”
Riwayat Bukhari (248)
Berdasarkan hadith di atas, dapat kita fahami:
1)
Rukun mandi wajib

Niat mandi wajib
Niat umum:

نَوَيْتُ رَفْعَ الْحَدَثِ الْأَكْبَرِ للهِ تَعَالَى

Maksudnya:
 “
Sahaja aku mengangkat hadas besar kerana Allah Taala.
”

Menghilangkan kotoran atau najis di badan.

Meratakan air ke seluruh tubuh badan yang zahir.
2)
Tatacara mandi wajib
Niat apabila air sampai ke badan.
Membaca “Bismillah.”
Membasuh tangan tiga kali.
Mencuci kemaluan dengan tangan kiri.
Membersihkan tangan kiri dengan sabun
Mengambil wuduk seperti yang biasa dilakukan sebelum solat, atau boleh tangguhkan membasuh kaki selepas selesai mandi.
Membasuh kepala dengan mengusap rambut secara rata dan siram kepala 3 kali dengan air. Bagi perempuan yang mandi haid atau mandi junub, hendaklah ditanggalkan ikatan rambut.
Mulakan dengan bahagian kanan badan.
Menyapu air ke seluruh badan.
Berwuduk sekiranya ingin menunaikan solat fardhu.
Berbalik kepada soalan yang diajukan, wajib baginya mengulangi mandi wajib semula kerana mandi wajib merupakan suatu perkara yang tanpanya, ia menyebabkan ibadat yang dilakukan tidak sah. Begitu juga, seseorang itu perlu mengqadha’ semula solat yang dilakukan. Hal ini kerana solat yang dilakukan sebelum ini dilakukan dalam keadaan junub (hadas besar). Bahkan, solat merupakan rukun Islam yang kedua dan ia wajib dilakukan oleh seluruh umat Islam.
Walaupun begitu, kami katakan bertaubat dan beristighfarlah kepada Allah SWT di samping qadha solat mengikut yang termampu. Hal ini berdasarkan nas al-Quran al-Karim:
فَاتَّقُوا اللَّهَ مَا اسْتَطَعْتُمْ
Maksudnya:
 “
Oleh itu bertaqwalah kamu kepada Allah sedaya supaya kamu.
”
(Surah al-Taghabun: 16)
Al-Sa‘di menyebutkan dalam tafsirnya,
Taisir al-Karim al-Rahman fi Tafsir Kalam al-Mannan
 (1/868) bahawa Allah SWT memerintahkan para hamba-Nya untuk bertaqwa kepada-Nya iaitu dengan mematuhi segala perintah-Nya dan meninggalkan segala larangan-Nya. Oleh itu, ayat ini menunjukkan bahawa segala kewajipan yang tidak mampu dilakukan oleh seorang hamba akan gugur daripadanya. Begitu juga, jika seorang hamba itu mampu menunaikan sebahagian kewajipan dan tidak mampu pada sebahagian kewajipan yang lain, maka hendaklah dia menunaikan kewajipan tersebut mengikut kadar kemampuannya dan tergugur daripadanya apa yang dia tidak mampu sebagaimana sabda Nabi SAW:
وَإِذَا أَمَرْتُكُمْ بِأَمْرٍ فَأْتُوا مِنْهُ مَا اسْتَطَعْتُمْ
Maksudnya:
 “
Apabila aku memerintahkan kamu dengan sesuatu, maka lakukanlah ia mengikut kemampuan kamu.
”
Riwayat al-Bukhari (7288)
Kesimpulan
Justeru itu, kami nyatakan di sini bahawa wajib baginya mengulangi mandi wajibnya semula dan menqadha’kan solat yang dilakukan selama 5 tahun. Hal ini kerana solat yang dilakukan tidak sah disebabkan ia dikerjakan dalam keadaan berhadas besar. Islam tidak memberatkan hidup seseorang, bahkan terdapat rukhsah (kelonggaran) yang diberikan oleh Allah dalam banyak keadaan. Akan tetapi, dalam Islam juga terdapat prinsip dan hukum yang wajib dipatuhi oleh seluruh umat Islam.
Kami sarankan agar sentiasa mendekati majlis ilmu dan mempelajari ilmu supaya kefahaman kita yang berkaitan dengan agama makin luas. Seterusnya, tanyalah kepada para alim ulama apabila kita buntu dan tidak mengetahui berkenaan dengan agama kita. Firman Allah SWT:
فَاسْأَلُوا أَهْلَ الذِّكْرِ إِن كُنتُمْ لَا تَعْلَمُونَ
Maksudnya:
“Oleh itu bertanyalah kamu (wahai golongan musyrik) kepada orang-orang yang berpengetahuan agama jika kamu tidak mengetahui.”
(Surah al-Nahl: 43)
Mengenai tafsir bagi ayat di atas, Abu Hayyan menukilkan daripada al-Zajjaj, katanya:
عَامٌّ فِيمَنْ يُعْزَى إِلَيْهِ عِلْمٌ.
Maksudnya
: “
Ahli Zikri adalah umum pada setiap orang yang  disandarkan dengannya ilmu.
” (Lihat
al-Bahr al-Muhit
, 6/533)
Kami berdoa kepada Allah SWT mudah-mudahan kita menjadi hamba-hamba-Nya yang taat dan diberi kefahaman dalam agama.
اللهُمَّ فَقِّهْنَا فِي الدِّينِ، وَعَلِّمْنَا التَّأْوِيلَ
Maksudnya:
“Ya Allah! Berikanlah kepada kami kefahaman di dalam agama serta ajarkanlah kepada kami takwilan-takwilan.”
 Wallahua’lam.
Bertarikh: 15 Mei 2023 bersamaan 26 Syawal 1444H


#1508: Bekas Suami Culas dalam Beri Nafkah Anak

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ada 2 anak lelaki bawah 12 tahun. Bekas suami culas dalam nafkah anak sehingga ada tunggakan nafkah anak. Bekas suami sihat tubuh badan dan berkata tidak mampu untuk membayar tunggakan nafkah anak dan nafkah anak yang diperintahkan oleh Mahkamah Rendah Syariah. Saya ingin bertanya:
 Sekiranya bekas suami tidak mampu bayar nafkah anak, siapakah yang perlu menafkahi anak-anak tersebut. Bekas suami saya masih ada ayah dan 2 adik lelaki yang bekerja?
 Andaikata, bekas suami meninggal dunia, siapakah yang bertanggungjawab membayar tunggakan nafkah anak-anak. Terima kasih Ustaz Dr Zul.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Nafkah dari segi bahasa ialah mengeluarkan, iaitu pembiayaan belanja seseorang terhadap ahli keluarganya. Manakala dari segi syarak ialah makanan, pakaian, tempat tinggal dan selainnya. Ia di namakan
Nafaqah
kerana dikeluarkan atau digunakan untuk keperluan itu. (Lihat
al-Mu’tamad fi al-Fiqh al-Syafi’i
, 4/274)
Sebagai mukadimah dalam menjawab persoalan di atas, kami kemukakan dalil bahawa pada asalnya suami wajib menafkahi isteri dan anak-anaknya. Sebuah hadith yang diriwayatkan daripada Jabir R.A, Rasulullah SAW bersabda:
ابْدَأْ بِنَفْسِكَ فَتَصَدَّقْ عَلَيْهَا ، فَإِنْ فَضَلَ شَيْءٌ فَلِأَهْلِكَ ، فَإِنْ فَضَلَ عَنْ أَهْلِكَ شَيْءٌ فَلِذِي قَرَابَتِكَ ، فَإِنْ فَضَلَ عَنْ ذِي قَرَابَتِكَ شَيْءٌ فَهَكَذَا وَهَكَذَا
Maksudnya
:
“Mulakan nafaqah dengan dirimu. Jika berbaki, berikanlah kepada ahli keluargamu. Jika masih berbaki, berikanlah kepada saudara-maramu yang terdekat dan jika masih berbaki lagi, berikanlah kepada mereka dan seterusnya.”
Riwayat al-Bukhari (6763) dan Muslim (997)
Imam al-Syaukani menyebut: Nafkah kepada keluarga tetap wajib meskipun ketua keluarga jatuh miskin. Ijma’  ulama’ turut sepakat mewajibkan nafkah suami terhadap isteri  dan anak-anak (Lihat
Nail al-Autar
,
(6/381)
ـJusteru, jelas bahawa kewajipan memberi nafkah ke atas anak-anak dan isteri adalah tanggungjawab seorang bapa. Hal ini juga berdasarkan firman Allah SWT:
وَعَلَى الْمَوْلُودِ لَهُ رِزْقُهُنَّ وَكِسْوَتُهُنَّ بِالْمَعْرُوفِ ۚ
Maksudnya:
 “Dan kewajipan bapa pula ialah memberi makan dan pakaian kepada ibu itu menurut cara yang sepatutnya. Tidaklah diberatkan seseorang melainkan menurut kemampuannya.”
(Surah al-Baqarah: 233)
Hadith daripada Abu Hurairah R.A, katanya:
أَنَّ رَجُلًا أَتَى رَسُولَ اللَّهِ صَلَّى اللَّهُ عَلَيْهِ وَسَلَّم فَقَالَ: إِنَّ مَعِي دِينَارًا قَالَ: أَنْفِقْهُ عَلَى نَفْسِكَ قال: إن معي آخر قال: أَنْفِقْهُ عَلَى وَلَدِكَ
Maksudnya:
 Bahawasanya seorang lelaki datang menemui Rasulullah SAW lalu berkata:
“Sesungguhnya aku mempunyai satu dinar, lalu baginda bersabda: “Tunaikanlah nafkah ke atas dirimu, lalu lelaki tersebut berkata: Aku juga mempunyai yang lain (wang), lalu baginda bersabda: “Tunaikanlah nafkah ke atas anakmu
….”

Riwayat Abu Dawud (1691), al-Nasa’i (5/62), al-Hakim (1/415)
Berdasarkan kedua-dua nas di atas jelaslah bahawa seseorang bapa berkewajipan memberi nafkah kepada anak-anaknya. Kewajipan tersebut berasaskan tiga faktor iaitu perkahwinan, keturunan dan pemilikan.
Tunggakan Nafkah Anak Jika Suami Meninggal
Fuqaha mazhab telah membahaskan nafkah yang berlalu tempoh masa (tunggakan). Jumhur fuqaha mazhab berpendapat gugur  tunggakan nafkah anak dan  tidak menjadi hutang sekiranya bapanya telah memenuhi keperluan anak pada tempoh masa lalu. Berbeza pula dengan nafkah isteri yang
tetap menjadi hutang
 walaupun sudah berlalu tempoh masa menurut  majoriti fuqaha kecuali fuqaha hanafi. (Lihat

al-Fiqh al-Islami wa Adillatuhu,
7/816)
Selain itu,  Akta 303 Undang-undang Keluarga Islam (Wilayah-wilayah Persekutuan) 1984  bahagian vi  Nafkah isteri, anak-anak dan lain-lain.
Seksyen 69
  memperuntukkan tuntutan tunggakan nafkah:

“
Tunggakan nafkah yang tanpa jaminan boleh dituntut sebagai suatu hutang daripada pihak yang mungkir itu dan, jika tunggakan itu terkumpul kena dibayar sebelum suatu perintah penerimaan dibuat terhadap pihak yang mungkir itu, tunggakan itu boleh dibuktikan dalam kebankrapannya dan,
jika tunggakan itu terkumpul kena dibayar sebelum dia mati, tunggakan itu hendaklah menjadi suatu hutang yang kena dibayar daripada harta pusakanya
”.[Pin. Akta A902:s.21].
Berdasarkan akta tersebut, tunggakan nafkah yang telah diabaikan dalam tempoh perkahwinan  menjadi hutang ke atas suaminya. Hutang perlu dilangsaikan walaupun selepas orang yang berhutang tersebut meninggal dunia. Oleh itu, hutang termasuk dalam perkara yang
wajib
 dilangsaikan sebelum pembahagian harta pusaka secara faraid. Hal ini jelas sepertimana sabda Rasulullah SAW:
أَنَا أَوْلَى بِالْمُؤْمِنِينَ مِنْ أَنْفُسِهِمْ، فَمَنْ تُوُفِّيَ وَعَلَيْهِ دَيْنٌ فَعَلَيَّ قَضَاؤُهُ، وَمَنْ تَرَكَ مَالًا فَهُوَ لِوَرَثَتِهِ
Maksudnya
: “
Aku adalah lebih penting bagi orang-orang Mukmin daripada diri mereka sendiri. Sesiapa yang meninggal dunia sedangkan masih berhutang dan tidak dapat diselesaikan, maka kami akan melunaskannya. Sesiapa yang meninggalkan harta maka serahkan kepada warisnya
.”
Riwayat al-Bukhari (2298), Riwayat Muslim (1619)
Selain itu, turut dijelaskan bahawa kewajipan memberi nafkah adalah terletak kepada punca keturunan (
usul
) iaitu bapa, ibu, datuk, nenek dan ke atas, begitu juga dengan cabang keturunan (
furuk
) iaitu anak, cucu dan ke bawah.  Hal ini sebagaimana yang disebut oleh Syeikh al-Islam Zakaria al-Ansari:
(وَإِنَّمَا تَجِبُ عَلَى ذِي قَرَابَةٍ بَعْضِيَّةٍ وَ) تَجِبُ (لَهُ وَهُمْ الْفُرُوعُ) ، وَإِنْ نَزَلُوا (، وَالْأُصُولُ) ، وَإِنْ عَلَوْا (فَقَطْ)
Maksudnya
:
Sesungguhnya yang hanya diwajibkan nafkah kepada kaum kerabat yang bersifat punca dan cabang keturunan (qarabah ba’diyyah) iaitu furuk (anak, cucu, cicit) dan yang ke bawah dan usul (bapa kandung, ibu kandung, datuk, nenek) dan yang ke atas sahaja..
(Lihat
Asna al-Matalib,
3/443)
Penutup
Berdasarkan persoalan di atas, jelas bahawa sememangnya suami tersebut perlu memberi memberi nafkah. Namun, kami menasihatkan untuk merujuk hal ini kepada mahkamah. Selain itu, dalam isu kekeluargaan dan rumah tangga ini juga, alangkah baiknya jika semua pihak merasa bertanggungjawab dan bersifat ingin membantu serta meringankan beban mana-mana ahli keluarganya sama ada bersifat darah daging secara langsung atau kaum kerabat yang hampir.
Ibu juga jika mempunyai peluang dan bekerja serta mendapat kewangan yang baik, apabila niat bersedekah untuk membantu anak-anaknya maka itu adalah amalan yang terpuji dan akan diganjari pahala yang besar.
Para ibu bapa dan kaum keluarga yang berada dalam situasi seperti ini hendaklah menasihati anak-anaknya yang berada di ambang perceraian atau bercerai agar jangan sekali-kali mengabaikan tanggungjawab memberi nafkah kepada anaknya sendiri itu.
Ini adalah amat penting, sekalipun hak hadhanah mungkin diberikan kepada bekas isteri, tetapi tanggungjawab nafkah tetap terpikul menjadi amanah yang wajib kepada bekas suami atau bapa kepada anak tersebut.
Kami akhiri dengan doa kepada Allah SWT:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya: “
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.
”
Surah al-Furqan (74)
Bertarikh: 15 Mei 2023 bersamaan 26 Syawal 1444H


#1509: Tayammum Bagi Pesakit

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Bagaimanakah tayammum bagi pesakit yang memang tidak dapat bangun kerana kakinya baru selesai
operate
 dan dalam masa yang sama tidak ada waris yang dapat menjaganya di hospital.
Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Tayammum merupakan satu bentuk
rukhsah
(keringanan) yang Allah SWT berikan kepada mereka yang tidak mampu untuk berwuduk atas sebab-sebab yang tertentu. Firman Allah SWT:
وَإِنْ كُنْتُمْ مَرْضَى أَوْ عَلَى سَفَرٍ أَوْ جَاءَ أَحَدٌ مِنْكُمْ مِنَ الْغَائِطِ أَوْ لامَسْتُمُ النِّسَاءَ فَلَمْ تَجِدُوا مَاءً فَتَيَمَّمُوا صَعِيدًا طَيِّبًا فَامْسَحُوا بِوُجُوهِكُمْ وَأَيْدِيكُمْ مِنْهُ
Maksudnya:
“Dan jika kamu sakit, atau sedang dalam musafir, atau salah seorang di antara kamu datang dari tempat buang air, atau kamu bersentuh dengan perempuan, kemudian kamu tidak mendapat air (untuk mandi atau berwuduk), maka hendaklah kamu bertayamum dengan tanah – debu, yang suci, iaitu sapukanlah ke muka kamu dan kedua tangan kamu.”
(Surah al-Nisa’: 43)
Terdapat beberapa ayat dalam al-Quran yang menegaskan bahwa Allah banyak memberikan keringanan bagi para hamba-Nya. Antaranya firman Allah SWT:
يُرِيدُ اللَّهُ بِكُمُ الْيُسْرَ وَلَا يُرِيدُ بِكُمُ الْعُسْرَ
Maksudnya:
“Allah menghendaki kemudahan bagi kalian dan Allah tidak menghendaki kesulitan bagi kalian.”
(Surah al-Baqarah: 185)
Firman-Nya lagi:
لَا يُكَلِّفُ اللهُ نَفْسًا إِلَّا وُسْعَهَ
Maksudnya:
“Allah tidak membebani seseorang melainkan sesuai dengan kesanggupannya.”
(Surah al-Baqarah: 284)
Di dalam ayat lain, Allah SWT juga berfirman:
وَمَا جَعَلَ عَلَيْكُمْ فِي الدِّينِ مِنْ حَرَجٍ
Maksudnya:
“Allah tidak pernah menjadikan adanya kesulitan dalam agama.”
(Surah al-Hajj: 78)
Dalil-dalil lainnya masih sangat banyak, yang mana jika kita perhatikan bahawa islam bukanlah agama yang memaksa penganutnya dalam keadaan mereka tidak mampu, bahkan memberikan kemudahan bagi mereka dalam segenap aspek.
Berdasarkan semua dalil-dalil di atas, para ulama mengeluarkan kaedah:
الْمَشَقَّةُ تَجْلِبُ التَّيْسِيْرَ
Maksudnya:
“Kesusahan akan membawa kepada kemudahan.”
Tayammum Bagi Pesakit
Tayammum merupakan ganti kepada syarat sah solat iaitu berwudhu’. Oleh yang demikian, hukum bertayammum bagi mereka yang mengambil
rukhsah
(keringanan) dan ingin menunaikan solat adalah wajib. Ini berdasarkan kaedah
usuliyyah
 yang disebutan oleh para ulama’:
مَا لَا يَتِمُّ الوَاجِبُ إِلَّا بِهِ فَهُوَ وَاجِبٌ
Maksudnya:

“Suatu kewajipan yang tidak sempurna melainkan dengannya maka ia juga wajib.”
Adapun begitu, bagi mereka yang tiada kemampuan untuk bertayammum dengan sendirinya atas sebab sakit dan sebagainya, perlu dilihat terlebih dahulu situasinya.
Situasi Pertama:
 Jika dia mempunyai penjaga yang menjaga kebajikannya, kebersihannya serta makan minumnya, maka wajib baginya untuk meminta bantuan penjaga tersebut untuk bertayammum bagi membolehkannya menunaikan solat 5 waktu.
Situasi Kedua:
 Jika dia tidak mempunyai penjaga yang mengambil berat akan kebajikan, kebersihan dan makan minumnya, maka pada keadaan ini dia dimaafkan dan dibolehkan baginya untuk menunaikan solat tanpa bertayammum.
Pada situasi ini, boleh diqiaskan hukum solat pesakit ini dengan solat mereka yang tidak menjumpai air. Ini kerana terhimpunnya
‘illah
yang sama pada dua situasi ini iaitu tidak mendapati air. Hal yang demikian kerana mereka yang tidak mampu untuk mendapatkan air tersebut tidak boleh disamakan hukumnya dengan mereka yang mampu mendapatkan air.
Akan tetapi, jika pesakit tersebut tidak mempunyai sebarang masalah yang menghalangnya untuk menggunakan air, maka dia tidak boleh memilih untuk melakukan
rukhsah
tanpa berusaha terlebih dahulu mencari cara lain untuk membolehkannya berwuduk. Masih terdapat alternatif lain bagi pesakit yang berada di hospital untuk berwuduk, antaranya adalah menggunakan penyembur air.
Ini berdasarkan firman Allah SWT:
فَاتَّقُوا اللَّهَ مَا اسْتَطَعْتُمْ
Maksudnya:
“Oleh itu bertaqwalah kamu kepada Allah sedaya supaya kamu.”
(Surah al-Taghabun: 16)
Diriwayatkan daripada Abu Hurairah RA, Rasulullah SAW bersabda:
وَإِذَا

أَمَرْتُكُمْ

بِأَمْرٍ

فَأْتُوا

مِنْهُ

مَا

اسْتَطَعْتُمْ
Maksudnya:

“Dan jika kami memerintahkan kamu untuk melakukan sesuatu, maka laksanakanlah ia sekadar kemampuan kamu.”
Riwayat Bukhari (7288) dan Muslim (1337)
Jika sebahagian anggota wuduk pesakit tersebut dibalut dengan pembalut, dia perlu meratakan semburan air pada bahagian anggota wuduk yang masih terbuka dan juga pada pembalut yang menutupi anggota wuduknya itu.
Bertarikh: 15 Mei 2023 bersamaan 26 Syawal 1444H


#151 Jumpa Duit Tepi Jalan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Adakah saya boleh mengambil duit yang saya jumpai ditepi jalan? Kalau tidak boleh, adakah saya perlu membiarkannya ataupun bagaimana? Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Harta yang ditemui di suatu kawasan yang tidak dimiliki, tidak dijaga, dan penemu tidak mengenali pemiliknya disebut di dalam Bahasa Arab sebagai
Al-Luqatah
. Dr Wahbah Zuhaili menjelaskan maksud
Al-Luqatah
 di sisi syarak di dalam kitabnya: Daripada Ibnu Qudamah Al-Hanbali
Al-Luqatah
 bermaksud “Harta yang hilang dari tuannya dan dijumpai oleh orang lain”.
[1]
Selain itu Syeikh Mustafa Bugha di dalam kitabnya menyatakan: “
al-Luqatah
 mengikut Syarak adalah sesuatu barang atau harta yang bernilai (di sisi syarak), dijumpai di tempat yang tidak mempunyai pemilik, dan tidak mengetahui hak miliknya”.
[2]
Syeikh Mustafa Bugha mengklasifikasikan harta
Al-Luqatah
 kepada dua bahagian:
Harta
Al-Luqatah
 (haiwan) iaitu menjumpai haiwan peliharaan yang bernilai di sisi syarak. Para ulama membahagikannya kepada beberapa bahagian iaitu haiwan yang boleh menguruskan dirinya sendiri seperti unta dan haiwan yang tidak dapat menguruskan dirinya seperti anak lembu.
Harta
Al-Luqatah
 (selain daripada haiwan) Syeikh Mustafa Bugha mengharuskan mengambil barang itu dan menjaganya. Ia juga tertakluk kepada hukum syariat samada wajib ataupun tidak. Berkenaan dengan harta
Al-Luqatah
 selain haiwan, Hal ini sebagaimana hadith yang diriwayatkan oleh Zaid bin Khalid al-Juhaniy, salah seorang sahabat Rasulullah SAW, katanya: Rasulullah SAW ditanya oleh seseorang berkenaan harta
Al-Luqatah
 (harta yang dijumpai) daripada emas atau perak. Baginda SAW bersabda:
” اعْرِفْ وِكَاءَهَا وَعِفَاصَهَا ثُمَّ عَرِّفْهَا سَنَةً فَإِنْ لَمْ تَعْرِفْ فَاسْتَنْفِقْهَا وَلْتَكُنْ وَدِيعَةً عِنْدَكَ فَإِنْ جَاءَ طَالِبُهَا يَوْمًا مِنَ الدَّهْرِ فَأَدِّهَا إِلَيْهِ ”
Maksudnya:

“kenalilah pengikatnya dan bungkusannya kemudian umumkan ia selama satu tahun sekiranya tidak dijumpai (pemiliknya) maka bolehlah mengambil manfaat daripadanya sekiranya ia dituntut kembali maka kembalikanlah kepadanya
.
[3]
Berkenaan dengan hukum mengambil harta
al-Luqatah
 fuqaha berbeza pendapat berkenaan dengannya. Mazhab Syafie dan mazhab Hanafi membolehkan kita mengambilnya ini kerana seseorang itu wajib menjaga harta saudaranya. Manakala mazhab Maliki dan mazhab Hanbali melarangnya.
[4]
Berkenaan dengan hal ini Syeikh Mustafa Bugha menggariskan beberapa pembahagian:
[5]
Sunat mengambilnya bagi seseorang yang beramanah dan mampu menjaganya sekiranya merasakan kemungkinan barang yang dijumpai akan hilang.
Harus mengambilnya bagi seseorang yang beramanah dan mampu menjaganya sekiranya merasakan barang itu tidak hilang.
Wajib mengambilnya bagi seseorang yang beramanah dan mampu menjaganya sekiranya meyakini barang itu akan hilang apabila tidak mengambilnya ini kerana menjaga harta orang islam itu adalah wajib.
Makruh mengambilnya sekira ia merasakan tidak dapat menjaga amanah pada masa akan datang.
Haram mengambilnya kepada orang yang tidak beramanah dan tidak dapat menjaganya.
Hebahan harta
Al-Luqatah
 yang mempunyai nilai yang besar mengikut jumhur para fuqaha adalah wajib. Ini berdasarkan hadis nabi S.A.W daripada Zaid bin Khalid yang bermaksud “hebahkan ia selama setahun”.
Syeikh Wahbah Zuhaili menulis di dalam kitab beliau berkenaan cara menghebahnya iaitu dengan mengumumkan ke atasnya (harta
Al-Luqatah
) atau mengiklankannya di tempat yang dijumpai, dan di tempat pengumpulan masyarakat seperti pasar, pintu masjid dan kedai-kedai makan.
[6]
Sekiranya harta tersebut tidak dituntut sebaiknya diserah kepada pihak berautoriti bagi menjamin keselamatannya dan diputuskan oleh qodi atau hakim untuk proses kegunaan bertujuan kemaslahatan umum atau diserahkan kepada baitumal.
Berkenaan dengan barang yang tidak menjadi tumpuan orang ramai dan mudah rosak seperti tali, kayu atau makanan tidak harus mengumumkannya seperti hadith yang diriwayatkan daripada Jabir bin Abdullah R.Anhuma, katanya:
رَخَّصَ لَنَا رَسُولُ اللَّهِ صلى الله عليه وسلم فِي الْعَصَا وَالسَّوْطِ وَالْحَبْلِ وَأَشْبَاهِهِ يَلْتَقِطُهُ الرَّجُلُ يَنْتَفِعُ بِهِ
Maksudnya:

Rasullullah S.A.W memberikan kami rukhsah (kelonggaran) mengambil tongkat, cemeti, tali dan sejenis dengannya yang diambil oleh seseorang bertujuan untuk mengambil manfaat dengannya
[7]
Begitu juga dengan harta yang dijumpai kurang nilainya tetapi menjadi tumpuan orang ramai seperti wang yang kecil nilainya. Maka seharusnya dia mengumumkan selama mana ia merasakan pemiliknya tidak mahu lagi mencarinya ini seperti yang dinyatakan oleh Imam Al-Syaukani di dalam kitabnya bahawa Saidina Ali RA berjumpa dengan Rasullullah S.A.W bertanyakan tentang satu dinar yang dijumpainya. Lalu Baginda menyuruhnya untuk mengumumkan sebanyak 3 kali. Sekiranya tidak ada yang menuntutnya maka manfaatlah kesemuanya.
[8]
Berdasarkan persoalan yang diajukan kepada kami dapat disimpulkan, duit tersebut boleh diambil, tetapi dengan beberapa panduan:
Mestilah berazam untuk menjaga dan memulangkan semula wang yang dijumpai tersebut sekiranya dituntut.
Membuat hebahan kepada orang ramai di kawasan yang dijumpai selama mana anggaran bahawa pemiliknya tidak akan mencarinya lagi. Kemungkinan selama 3 hari atau kurang mengikut anggaran nilai barang tersebut.
Sekiranya di dalam jangka waktu itu tidak ada orang yang menuntut maka ia dibenarkan untuk menggunakannya dan sanggup untuk membayarnya kembali sekiranya ia dituntut.
Sebaiknya duit yang dijumpai dihebahkan melalui media sosial seperti facebook dan whatsapp dan seumpamanya. Setelah itu sekiranya masih belum dijumpai pemiliknya dalam tempoh yang tertentu duit itu boleh disedekahkan kepada masjid atau rumah anak yatim. Namun sekiranya nilai yang besar dan berharga diwajibkan untuk mengiklankannya selama satu tahun atau boleh diserahkan kepada pihak yang berautoriti bagi menguruskan harta itu.
Wallahua`lam.
Bertarikh 2 Disember 2021 M bersamaan  27 Rabiul Akhir 1443 H

[1]
 Lihat
al-Fiqh al-Islam wa Adillatuhu,

6/4856
[2]
 Lihat

al-Fiqh Al-Manhaji Ala Mazhab Imam Syafie
,
7/69
[3]
 Riwayat Muslim (1722)
[4]
 Lihat
al-Fiqh al-Islam wa Adillatuhu
, 6/4857
[5]
 Lihat
Fiqh Manhaji Ala Mazhab Imam Syafie
, 7/71
[6]
 Lihat
Al-Fiqh Al-Islam wa Adillatuhu
,
 6/4863.
[7]
 Riwayat Abu Dawud (1212)
[8]
 Lihat
Nayl al-Autar,
 5/404


#1510: Panduan Mendidik Anak Tantrum

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Apakah nasihat Dato’ Seri tentang panduan untuk kita mendidik anak yang masih kecil? Bagaimana panduan Nabi SAW dalam mendidik anak kecil yang dalam usia 3 ke 7 tahun. Kadang-kadang anak tersebut datang
tantrum
 seperti menangis dan menjerit-jerit sehingga sukar dikawal. Adakah Nabi SAW pernah marah kepada anak kecil untuk tujuan mendidiknya.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Anak merupakan anugerah Allah SWT dan ia adalah hibah serta kurniaan daripada-Nya. Firman Allah SWT:
يَهَبُ لِمَن يَشَاءُ إِنَاثًا وَيَهَبُ لِمَن يَشَاءُ الذُّكُورَ
Maksudnya:
“Dia mengurniakan anak-anak perempuan kepada sesiapa yang dikehendakiNya, dan mengurniakan anak-anak lelaki kepada sesiapa yang dikehendakiNya.”
(Surah al-Syura: 49)
Ibn Kathir berkata: “Allah SWT memberitahu bahawa Dia menciptakan langit dan bumi, memilikinya, dan mengatur keduanya. Dan Dia menetapkan segala sesuatu yang Dia kehendaki, dan jika Dia tidak menghendaki sesuatu, maka hal itu tidak akan terjadi. Dia memberi rezeki kepada siapa yang Dia kehendaki dan menahan rezeki daripada siapa yang Dia kehendaki. Tidak ada yang dapat menghalangi apa yang Dia berikan, dan tidak ada yang dapat memberikan apa yang Dia tahan. Dia menciptakan apa yang Dia kehendaki dan memberi anak perempuan kepada siapa yang Dia kehendaki. Al-Baghawi berkata: “Contohnya adalah Nabi Lut, yang hanya diberikan anak perempuan”. Dia juga memberikan anak lelaki kepada siapa yang Dia kehendaki. Al-Baghawi berkata: “Seperti Nabi Ibrahim yang tidak diberikan anak perempuan”. (Lihat
Tafsir al-Quran al-’Azim,
 7/198)
Anak pada asalnya dilahirkan dalam keadaan fitrah, suci dari sebarang dosa dan bersih. Yang mencorakkannya adalah ibubapanya. Daripada Abu Hurairah R.A, sabda Nabi SAW:
كُلُّ مَوْلُودٍ يُولَدُ عَلَى الْفِطْرَةِ، فَأَبَوَاهُ يُهَوِّدَانِهِ أَوْ يُنَصِّرَانِهِ أَوْ يُمَجِّسَانِهِ
Maksudnya: “
Setiap anak yang dilahirkan itu dalam keadaan fitrah (suci bersih), kedua ibubapanyalah yang mencorakkanya menjadi Yahudi atau Nasrani atau Majusi.”
Riwayat al-Bukhari (1385)
Dalam mendidik anak, hendaklah kita mengingati firman Allah SWT:
يَا أَيُّهَا الَّذِينَ آمَنُوا قُوا أَنفُسَكُمْ وَأَهْلِيكُمْ نَارًا
Maksudnya:
 “
Wahai orang-orang yang beriman! Peliharalah diri kamu dan keluarga kamu dari neraka.
”
(Surah al-Tahrim: 6)
Syeikh Muhammad Sayyid Tantawi dalam tafsirnya menyatakan makna ayat ini ditujukan kepada setiap insan yang mengaku beriman kepada Allah SWT agar mereka menjauhi diri mereka daripada api neraka dengan melakukan perkara kebaikan serta menjauhi diri daripada melakukan perkara maksiat dan ahli keluarga mereka dengan cara menasihati mereka, menunjukkan jalan yang benar kepada mereka dan menyuruh mereka melakukan perkara yang ma’ruf serta mencegah diri daripada melakukan perkara munkar. Di samping itu, Imam al-Qurthubi menukilkan daripada pendapat Qatadah dan Mujahid bahawa maksud memelihara diri adalah memelihara diri dengan menjaga tingkahlaku dan memelihara ahli keluarga pula adalah dengan menasihati mereka. (Lihat
Tafsir al-Wasit
, 14/476)
Ayat di atas menunjukkan bahawa tanggungjawab hakiki ibu bapa adalah mengelakkan anak-anaknya dan keluarganya dari api neraka. Itulah tugas yang utama. Justeru, semasa di dunia ini bila berlaku kelahiran sahaja maka tertakliflah tanggungjawab mendidik anak-anak. Seorang soleh berkata, “Wahai anakku, aku telah buat baik kepadamu sebelum lahir lagi.” Lantas, anaknya terkejut dan bertanya, “Bagaimana mungkin ayah sudah melakukan seperti itu?” Jawabnya, “Kerana aku telah memilih ibumu dari kalangan ibu yang baik.”
Banyak nas yang menunjukkan supaya kita mendidik anak-anak, sama ada daripada Rasulullah SAW atau para sahabat. Rasulullah SAW bersabda:
أَدِّبُوا أَوْلادكُمْ عَلى ثَلاثِ خِصالٍ، حُبِّ نبِيِّكُمْ، وَحُبِّ أَهْل بَيْتِهِ، وَقِراءَةِ الْقُرْآنِ، فَإِنَّ حَمَلَةَ الْقُرْآنِ فِي ظِلِّ اللهِ يَوْمَ القِيَامَةِ ، يَوْمَ لَا ظِلَّ إلَّا ظِلُّهُ ، مَعَ أَنْبِيَائِهِ وَأَصْفِيَائِهِ
Maksudnya:
 “Didiklah anak-anakmu dengan tiga perkara; Cintakan nabi mereka, mencintai ahli keluarga nabi mereka dan membaca (menghafaz) Al-Quran. Sesungguhnya para penghafaz Al-Quran itu berada di bawah naungan Allah pada hari tiada naungan lain selain naungan-Nya, bersama para nabi dan orang-orang pilihan-Nya.”
Riwayat al-Dailami (1/24). Al-Suyuti dalam
al-Jami‘ al-Saghir
 (310) menilai hadith ini sebagai dha‘if. Dinyatakan sebagai
dha‘if jiddan
 dalam
al-Silsilah al-Dha‘ifah
 (5/181).
Saidina Umar bin al-Khattab R.A, pernah mengatakan:
عَلِّمُوا أَبْنَاءَكُمُ السِّبَاحَةَ والرَّمْيَ
Maksudnya :
“Ajarlah anak-anak kamu berenang dan juga memanah.”
Riwayat al-Baihaqi di dalam
 Syu’ab al-Iman
 (8297)
Dinisbahkan kepada Saidina Umar R.A dengan menyatakan:
 لَاعِبْ ابْنَكَ سَبْعًا وَأَدِّبْهُ سَبْعًا وَآخِهُ سَبْعًا ثُمَّ أَلْقِ حَبْلَهُ عَلَى غَارِبِهِ
Maksudnya:

“Bermainlah dengan anak kamu pada 7 tahun (pertama), dan didiklah mereka adab pada 7 tahun (kedua), dan jadilah sahabat mereka pada 7 tahun (ketiga). Kemudian lepaskanlah kekangannya (biarkan dia bebas membuat pilihan sendiri).”
Berdasarkan amalan para
salafussoleh
 termasuk para sahabat, antara yang dididik kepada anak-anak adalah akhlak yang menjadi tonggak utama keperibadian dan sakhsiah seseorang. Hal ini berdasarkan hadith Nabi SAW, d
aripada
 ‘Amru bin Sa’id al-As, sabda Baginda SAW:
مَا نَحَلَ وَالِدٌ وَلَدًا مِنْ نَحْلٍ أَفْضَلَ مِنْ أَدَبٍ حَسَنٍ
Maksudnya:
“Tidak ada suatu pemberian seorang ayah kepada anaknya yang lebih utama daripada adab (akhlak) yang baik.”
Riwayat al-Tirmizi (1952), Ahmad (15403) dan al-Baihaqi (2365).
Seterusnya, anak-anak perlu dilatih dan diajar untuk menunaikan ibadat solat bersama dengan orang tuanya agar ia menjadi kelaziman dan kebiasaan apabila sudah mencapai usia baligh. Hal ini berdasarkan hadith Nabi SAW:
مُرُوا أَوْلادَكُمْ بِالصَّلاةِ وَهُمْ أَبْنَاءُ سَبْعِ سِنِينَ ، وَاضْرِبُوهُمْ عَلَيْهَا وَهُمْ أَبْنَاءُ عَشْرٍ ، وَفَرِّقُوا بَيْنَهُمْ فِي الْمَضَاجِعِ
Maksudnya:
 “
Perintahkanlah anak-anak kalian untuk mendirikan solat ketika mereka berumur tujuh tahun dan pukullah mereka (jika mereka tidak mahu melaksanakannya) ketika mereka berumur sepuluh tahun. Dan pisahkanlah tempat tidur di antara mereka.”
Riwayat Abu Dawud (490)
Seterusnya, anak-anak perlu diajar kepada mereka pengetahuan dan semangat jihad melalui
ghazawat
atau peperangan Rasulullah SAW. ‘Ali bin al-Husain (sebahagian menyatakan ia adalah pesanan dan wasiat seorang sahabat Nabi SAW yang bernama Sa’d bin Abi Waqqas), di mana beliau menyebut:
كُنَّا نُعَلَّمُ مَغَازِيَ النَّبِيِّ صَلَّى اللهُ عَلَيْهِ وَسَلَّمَ وَسَرَايَاهُ كَمَا نُعَلَّمُ السُّورَةَ مِنَ الْقُرْآنِ
Maksudnya:
 “
Sesungguhnya kami mempelajari tentang peperangan (Sirah) Rasulullah SAW sepertimana kami mempelajari Surah daripada al-Quran.
” (Lihat
al-Jami’ li Akhlaq al-Rawi wa Adab al-Sami’
, 2/195;
al-Bidayah wa al-Nihayah
, 3/242)
Seterusnya jika anak-anak perempuan, diajar kepadanya surah-surah pilihan dalam al-Quran seperti surah al-Nur.
Mujahid bin Jabar al-Makki berkata:
عَلِّمُوا رِجَالَكُمْ سُورَةَ المَائِدَةِ وَعَلِّمُوا نِسَاءَكُمْ سُورَةَ النُّورِ
Maksudnya:
 “
Ajarkanlah kepada kaum lelaki kamu surah al-Ma’idah dan kaum perempuan kamu surah al-Nur.
”
Riwayat al-Baihaqi dalam
Syu‘ab al-Iman
 (2205); al-Suyuti dalam
al-Jami‘ al-Saghir
 (5464) menilai hadith ini sebagai
mursal dha‘if
. Ia juga dinilai sebagai dha‘if dalam
Dha‘if al-Jami‘
 (3729)
Perkara utama yang perlu ditekankan isu sikap dan sifat ibu bapa serta akhlak yang dipamerkan yang sudah tentu akan membekas pada jiwa anak-anak terutamanya ibu, kerana ia merupakan madrasah yang pertama kepada anak-anak.
Penyair Hafiz Ibrahim berkata:
الأُمُّ مَدْرَسَةٌ إِذَا أَعْدَدْتَهَا

 أَعْدَدْتَ شَعْبَاً طَيَّبَ الأَعْرَاقِ
الأُمُّ أُسْتَاذُ الأَسَاتِذَةِ الأُلى

 بَلَغَتْ مَآثِرُهُمْ مَدَى الآفَاقِ
Ibu merupakan sekolah, jika kamu sediakannya
Sebenarnya kamu menyediakan generasi yang baik akhlaknya
Ibu adalah ketua guru yang tinggi
Sampai kesannya sejauh ufuk.
(Lihat
Mausu‘ah al-Raqa’iq wa al-Adab,
 hlm. 496)
Seterusnya, perhatikan rakan-rakan yang dia berkawan atau bersahabat. Tunjuk dan pilihlah sahabat-sahabat yang baik dan jarakkannya dari rakan yang tidak baik. Ini kerana, sahabat atau rakan akan mempengaruhi tingkah laku dan peribadi seseorang.
Nabi SAW bersabda:
الْمَرْءُ عَلَى دِينِ خَلِيلِهِ فَلْيَنْظُرْ أَحَدُكُمْ مَنْ يُخَالِلْ
Maksudnya:
 “
Seseorang itu mengikut agama rakannya. Maka lihatlah seorang kamu siapa yang dia berkawan.”
Riwayat Abu Daud (4833), al-Tirmizi (2378) dan Ahmad (8398)
Kembali kepada soalan di atas, jika kanak-kanak berusia 3-7 tahun, pendekatannya adalah berbeza dengan usia yang lebih tua. Justeru, konsep pujuk serta bantunya dan memberi layanan yang baik adalah amat penting.
Kami nukilkan di sini dengan dua kisah seperti berikut:
Pertama
, Rasulullah SAW sedang berada di atas mimbar dan beliau melihat Hasan dan Husain yang berjalan jatuh bangun. Dia tidak sampai hati dan terus turun dari mimbar dan memeluk dan mengangkatnya. Daripada Buraidah R.A, katanya:
كَانَ رَسُولُ اللَّهِ صلى الله عليه وسلم يَخْطُبُنَا إِذْ جَاءَ الْحَسَنُ وَالْحُسَيْنُ عَلَيْهِمَا السَّلاَمُ عَلَيْهِمَا قَمِيصَانِ أَحْمَرَانِ يَمْشِيَانِ وَيَعْثُرَانِ فَنَزَلَ رَسُولُ اللَّهِ صلى الله عليه وسلم مِنَ الْمِنْبَرِ فَحَمَلَهُمَا وَوَضَعَهُمَا بَيْنَ يَدَيْهِ ثُمَّ قَالَ: صَدَقَ اللَّهُ: {إنَّمَا أَمْوَالُكُمْ وَأَوْلاَدُكُمْ فِتْنَةٌ} نَظَرْتُ إِلَى هَذَيْنِ الصَّبِيَّيْنِ يَمْشِيَانِ وَيَعْثُرَانِ فَلَمْ أَصْبِرْ حَتَّى قَطَعْتُ حَدِيثِي وَرَفَعْتُهُمَا
Maksudnya:
 “
Rasulullah SAW pernah menyampaikan khutbah kepada kami. Tiba-tiba, datanglah al-Hasan dan al-Husain dengan memakai baju berwarna merah; mereka berdua berjalan lalu tersadung dan jatuh. Maka, Rasulullah SAW pun segera turun dari minbar dan menggendong mereka berdua seraya bersabda: ‘Benarlah firman Allah,
‘إِنَّمَا أَمْوَالُكُمْ وَأَوْلَادُكُمْ فِتْنَةٌ’
(Hanyasanya harta benda dan anak-anak kalian adalah fitnah).’ Aku telah memerhatikan dua orang kanak-kanak ini berjalan-jalan dan tersadung. Lalu, aku tidak dapat menahan sabar sehinggalah aku meninggalkan khutbahku dan mengangkat mereka berdua.
”
Riwayat al-Tirmizi (3774)
Kedua,
Hasan dan Husain datang ketika Rasulullah SAW solat, dan ketika itu Rasulullah SAW sedang sujud lantas dia menaiki dan mengendarai Rasulullah SAW, Baginda membiarkan dengan sujud yang lama. Para sahabat melihat dan setelah selesai, Hal ini sebagaimana riwayat daripada Syaddad R.A, katanya:
خَرَجَ عَلَيْنَا رَسُولُ اللَّهِ صَلَّى اللهُ عَلَيْهِ وَسَلَّمَ فِي إِحْدَى صَلَاتَيِ الْعِشَاءِ وَهُوَ حَامِلٌ حَسَنًا أَوْ حُسَيْنًا، فَتَقَدَّمَ رَسُولُ اللَّهِ صَلَّى اللهُ عَلَيْهِ وَسَلَّمَ فَوَضَعَهُ، ثُمَّ كَبَّرَ لِلصَّلَاةِ فَصَلَّى فَسَجَدَ بَيْنَ ظَهْرَانَيْ صَلَاتِهِ سَجْدَةً أَطَالَهَا، قَالَ: فَرَفَعْتُ رَأْسِي وَإِذَا الصَّبِيُّ عَلَى ظَهْرِ رَسُولِ اللَّهِ صَلَّى اللهُ عَلَيْهِ وَسَلَّمَ، وَهُوَ سَاجِدٌ فَرَجَعْتُ إِلَى سُجُودِي، فَلَمَّا قَضَى رَسُولُ اللَّهِ صَلَّى اللهُ عَلَيْهِ وَسَلَّمَ الصَّلَاةَ قَالَ النَّاسُ: يَا رَسُولَ اللَّهِ، إِنَّكَ سَجَدْتَ بَيْنَ ظَهْرَانَيْ صَلَاتِكَ سَجْدَةً أَطَلْتَهَا حَتَّى ظَنَنَّا أَنَّهُ قَدْ حَدَثَ أَمْرٌ أَوْ أَنَّهُ يُوحَى إِلَيْكَ، قَالَ: “كُلُّ ذَلِكَ لَمْ يَكُنْ وَلَكِنَّ ابْنِي ارْتَحَلَنِي فَكَرِهْتُ أَنْ أُعَجِّلَهُ حَتَّى يَقْضِيَ حَاجَتَهُ”
Maksudnya:
 “
Rasulullah SAW keluar untuk (solat jemaah) bersama kami pada salah satu solat di waktu petang, (tidak pasti) Zuhur atau Asar. Baginda SAW sedang mendukung (cucunya) iaitu Hasan atau Husain R.Anhuma. Baginda SAW bergerak ke hadapan (untuk menjadi imam) dan meletakkan cucunya. Kemudian Baginda SAW mengangkat takbir untuk solat, lalu mendirikan solat. Baginda SAW sujud di tengah-tengah solatnya dengan sujud yang sangat panjang.” Syaddad R.A berkata: “Aku pun mengangkat kepalaku, dan aku melihat kanak-kanak tadi berada di atas belakang Rasulullah SAW ketika Baginda SAW sedang sujud. Aku pun kembali sujud. Apabila Rasulullah SAW selesai mendirikan solat, para jemaah bertanya: ‘Ya Rasulullah! Sesungguhnya engkau telah sujud di tengah-tengah solatmu dengan sujud yang panjang. Kami menyangka sesuatu telah berlaku, atau wahyu telah dihantar kepada engkau.’ Rasulullah SAW menjawab: ‘Semua itu tidak berlaku. Sebaliknya cucu aku ini sedang menunggangku. Aku tidak suka untuk segera (bangkit) sehingga dia telah selesai menunaikan hajatnya.’
”
Riwayat al-Nasa’i (1141), Ahmad (16076, 27688), dan al-Baihaqi dalam
al-Sunan al-Kubra
 (3558), al-Hakim dalam
al-Mustadrak
 (4775, 6631)
Tindakan Rasulullah SAW itu dengan jelas menunjukkan betapa belasnya Rasulullah SAW dan kasih sayang beliau kepada kanak-kanak sehingga Baginda SAW melayan kanak-kanak seadanya. Banyak lagi kisah lain bagaimana Rasulullah SAW bertemu dengan anak yatim yang digelar Abu Umair. Satu hari beliau gembira dengan burungnya dan pada hari yang lain, beliau menangis kerana burungnya telah mati. Lantas, Nabi SAW bersabda:
يَا أَبَا عُمَيْرٍ، مَا فَعَلَ النُّغَيْرُ
Maksudnya:
 “
Wahai Abu ‘Umair, apakah yang berlaku kepada burung pipit kamu?
”
Riwayat al-Bukhari (6129)
Budayakan pada anak-anak untuk mendengar ayat-ayat Allah SWT. Alhamdulillah, mutakhir ini banyak rakaman sama ada CD atau di YouTube di mana terdapat qari-qari yang bacaannya amat baik untuk diperdengarkan kepada anak-anak kita seperti bacaan Syeikh Khalil al-Husari, Syeikh So’d al-Shuraim, Syeikh Ali Jabir dan ramai lagi.
Bacalah doa-doa dan perdengarkanlah kepada anak-anak sama ada doa-doa yang mathur atau pun surah-surah al-Quran seperti surah al-Insyirah, surah al-Fatihah, surah al-Ikhlas, al-Falaq, al-Nas, ayat Kursi dan lain-lain, termasuk selawat dan zikir.
Semoga dengan cara itu, anak akan menjadi lembut dan terkesan dengan ayat-ayat Allah SWT yang sifatnya memberi hidayah kepada manusia dan kepada orang yang bertaqwa. Kami akhiri dengan doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
Surah al-Furqan (74)
Bertarikh: 15 Mei 2023 bersamaan 26 Syawal 1444H